07:00 / 22.03.2021 2119 pdf Ўқиш режими + -\nШу ерга келганда, «салаф»лар дейилганда, луғатда умуман ўтганларни, истилоҳда эса биринчи уч асрда ўтган мусулмонларни тушуниш лозимлигини айтиб қўймоғимиз керак.\n«У Зот Ўз махлуқотларидан ҳеч нарсага ўхшамайди. У Зотга Унинг махлуқотларидан ҳеч нарса ўхшамайди. У Зотнинг сифатларининг барчаси махлуқларнинг сифатининг хилофидир. У Зот бизнинг илмимизга ўхшамас илм билан билади. У Зот бизнинг қудратимизга ўхшамас қудрат ила қодир бўлади. У Зот бизнинг кўришимизга ўхшамас кўриш ила кўради. Аллоҳ таоло Қуръонда юз, қўл ва жонни зикр қилган бўлса, улар У Зот учун кайфияти йўқ сифатлардир».\nАввал таъкидлаб ўтганимиздек, бу маънода салаф – ўтган мусулмон авлодлар ва уламоларнинг тутган йўллари «бор нарсани ўзича қабул қилиш, бошқа нарса ҳақида ўйлаб ҳам ўтирмаслик» бўлган. Бунинг мисолини «Аршга истиво» номи билан машҳур масалада кўришимиз мумкин.\nБу ҳақдаги ояти карималарда «Алал Арши истава» бирикмаси Аллоҳ таолога нисбатан ишлатилади. Агар матнни сўзма-сўз таржима қиладиган бўлсак, Аллоҳ Аршга баробарлашди, деган маъно чиқади. Ўтган авлодларда бу маънони Аллоҳнинг Ўзига ҳавола қиламиз, бу ҳақда сўз очмаймиз, деб келишилган. Чунки у вақтда ҳамма тўғри тушунчага эга бўлган, содда ҳаёт кечиришган ва турли фитналарга дучор бўлишмаган. Шу билан бирга, ушбу масалани кўтариб турадиган баъзи шахслар ҳам топилган. Лекин кўпчилик уларни «фитначи» деб номлаб, ўз фикрларини тарқатишларига йўл қўймаган. Шу билан мусулмонлар оммаси тинч-омон юрган.\nБу масалада имом Молик раҳматуллоҳи алайҳининг тутган мавқифлари ҳамманинг таҳсинига сазовор бўлган. Ривоятларда келишича, бир киши имом Молик раҳматуллоҳи алайҳининг ҳузурларига кириб, истиво ҳақида сўраган экан.\nВақт ўтиши билан Ислом давлати ҳудудлари кенгайиб, турли халқ, дин, фалсафа ва мафкурага эга одамлар ҳам Исломни қабул қилишди ёки мусулмонлар билан аралашиб яшай бошлашди. Табиийки, улар ўзларининг эски фикр ва тасаввурларидан бирдан ва тўла узилиб чиқа олмас эдилар. Шу билан бир вақтда, Ислом душманлари ҳам доимий равишда турли иғволар қилиб туришар эди. Улар мусулмонларнинг ақийдаларига футур етказиш мақсадида турли шубҳали масалаларни ғоят усталик ила ўртага ташлар эдилар. Ана шундай масалаларнинг энг катталаридан бири, Аллоҳ таолонинг сифатларига оид оят ва ҳадисларнинг зоҳирий маъноларини мисол қилиб, мусулмонлар ақийдасига зарар етказишга уриниш бўлди. Аллоҳнинг қўли, кўзи ёки У пок Зотга нисбат берилган бошқа сифатлари таърифида фитна қўзғаб, кишиларни кўплаб залолатга кетказиш бошланди. Анчагина тоифалар бу масалада куфрга кетдилар.\nЭнди салафи солиҳларга ва имом Моликка ўхшаб, «Бу масалада савол бериш бидъатдир», деб фатво чиқариш иш бермайдиган ҳолга келди. Балки, шунга ўхшаш масалада савол сўрамайдиган одамнинг ўзи қолмади.\nАна шундай нозик бир пайтда Абул Ҳасан ал-Ашъарий ва Абу Мансур ал-Мотурудий каби буюк алломалар ақийданинг софлигини сақлаб қолиш учун катта хизмат қилдилар. Бошқа нозик масалалар қатори, Аллоҳ таолонинг сифатларига оид масалада ҳам ҳал қилувчи ечим топдилар. Бузғунчилар «Аллоҳнинг Аршга истиво қилиши, Унга баробарлашишидир», деган бўлсалар, халафлар, яъни-кейинги уламоларимиз: «Йўқ, унда Аллоҳга нуқсон нисбати берилган бўлади, шунинг учун истивони Аллоҳ таолонинг бошқа баркамол сифатларига мос равишда тушунмоқ керак», дедилар.\nШу тариқа «Истиво – қувват ва султон ила эга бўлмоқдир», деган таъвил қилинди. Бунда ҳам худди салафи солиҳларга ўхшаб Аллоҳ таолони турли нуқсонлардан поклаш қасд қилингандир.\nБу борада айниқса имом Абул Ҳасан ал-Ашъарийнинг тутган йўлларини алоҳида таъкидлаб ўтишни зарур деб биламиз. У киши ўзларининг «Ал-Ибона» ва бошқа дастлабки китобларида салаф уламолари йўлини тутган бўлсалар, «Ал-Ламаъ» каби кейинги китобларида халаф уламолари йўлини тутганлар. Шароит шуни тақозо қилган. Ушбу ҳолатдан Абул Ҳасан ал-Ашъарий раҳматуллоҳи алайҳи Аллоҳ таолонинг сифатлари ҳақидаги масалада салаф уламолари йўлидан халаф уламолари йўлига ўтиш ҳалқаси бўлган, дейишимиз мумкин.\n11:00 / 23.03.2021 886\nХушхабар: Олти жилдлик «Тафсири Ҳилол» тўпламига олдиндан буюртма қабул қилиш бошланди!\n12:00 / 23.03.2021 680\n23579 05:00 / 03.12.2016\n2318 19:20 / 15.07.2019\n2838 21:28 / 17.06.2019


Газета Норма маслахатчи / 2015 год / № 19 / Долзарб мавзу\nҲаётда ҳуқуқшуносга иши тушмайдиган одам бўлмаса керак. Чунки кундалик турмушда ҳар биримиз ҳуқуқий ечимга эга бўлган кўплаб масалалар ва саволларга тез-тез дуч келамиз.\nАйтайлик, оила қурдингиз, фарзанд кўрдингиз ёки янги уй сотиб олдингиз. Буларни ҳужжатлаштириш, яъни оила ҳуқуқий мақом олиши, фарзандингизга исм берилиши, мулк ҳуқуқи вужудга келиши учун адлия идораларида тегишли амалиётлар расмийлаштирилади.\nАйнан шу жараёнларни эсга олсак, соатлаб навбат кутганимиз, тумонат одам орасида навбатимиз адашиб, асабийлашганимиз кўз ўнгимиздан ўтади. Аниқроқ айтганда, авваллари нотариал идора ёки фуқаролик ҳолати далолатномаларини ёзиш бўлимларига борсак, бир кунимиз кетарди.\nУшбу масалаларда аҳолига қулайлик яратиш, соҳада учраётган айрим муаммоларни бартараф этиш учун тизимга замонавий ахборот технологиялари кенг жорий этилмоқда. Бу жараён ўзининг қатор афзалликларини намоён этиб улгурди.\n– Замонавий ахборот-коммуникация технологияларини жорий қилиш ва ривожлантириш бўйича комплекс чора-тадбирлар амалга оширилмоқда, – дейди Ўзбекистон Республикаси Адлия вазирлиги Ҳуқуқий ахборот билан таъминлаш маркази директори Шуҳрат Яминов. – Вазирликда бу борада «Justice» электрон ҳужжат айланиш тизими фаолияти йўлга қўйилди. Бу иш тезкорлиги ва самарадорлигини ошириш, ижро интизомини мустаҳкамлаш ва назоратни яхшилаш имконини берди. Ҳудудий адлия идораларининг тизимга улангани соҳадаги фаолиятни янги босқичга кўтарди, десак муболаға бўлмайди. Бу қоғоз сарфи кескин қисқаришига, ишда аниқлик ошишига ва иқтисодий самарадорликка замин яратди.\nАввало, вазирлик веб-сайти модернизация қилинди. Бош саҳифанинг барча қулайликларни мужассамлаштирган янги дизайни яратилди. Унда янги бўлимлар очилиши билан бирга, сайтнинг мобиль қурилмалар учун махсус кўриниши ишга тушди. Бу борада имконияти чекланган шахслар учун ҳам қулайликлар яратилди.\nҚонун ҳужжатлари маълумотлари миллий базаси – LexUz ҳам бугунги кун талабидан келиб чиқиб янада такомиллаштирилди. Жумладан, базада ҳужжатларни излаш тизими янгиланди. Замонавий ҳамда оммабоп аndroid тизимли мобиль телефонларда ишлаш учун махсус дастурий восита ишлаб чиқилди. Янгиланиш натижасида тизим фойдаланувчилари янада ошди. Айни пайтда уларнинг сони бир ойда 150 мингдан зиёдни ташкил этаётир.\nФҲДЁ органларида «Фуқаролик ҳолати далолатномалари ёзувлари ягона электрон архиви» яратилди ва ягона тармоққа уланди. Бунинг аҳамияти шундаки, туғилганлик, никоҳ тузганлик билан боғлиқ маълумотлар ёки яқин кишиларнинг вафотига оид ҳужжатларни қидириш учун энди соатлаб вақт кетмайди. Электрон архив орқали уларни бир лаҳзада топиш мумкин.\nЗамонавий технологиялар туфайли нотариал идораларда ҳам энди навбат кутмайсиз. Нотариуслар томонидан кўрсатилаётган хизматларни тартибга солишга қаратилган вазирлик веб-сайтига жойлаштирилган «Нотариал ҳаракатлар ҳисоби» электрон дастури орқали фуқаролар нотариал идорага боришдан олдин нотариал ҳаракатларни, яъни давлат божи, ҳуқуқий хизмат ҳақи ва ҳоказоларни ўзи ҳисоблаши мумкин.\nЯнада аҳамиятлиси, ҳадемай нотариус қабулига электрон усулда ёзилиш орқали аниқ бир вақтда бориб ишингизни битиришингиз мумкин бўлади. Бу жараёнда бўш вақтингизга қараб нотариусни танлаш имкони ҳам бор. Чунки соҳага жорий этилаётган дастурларда қайси нотариус ҳузурида қанча одам борлиги, қайси нотариал идорада навбатда турганлар камлигини аниқлаш имконияти яратилади.\nҲозир кўчмас мулк ва автотранспорт воситаларига қўйилган тақиқларни марказлашган ҳолда юритиш ва улар бўйича ҳаракатларни қайд қилиш имконини берувчи махсус дастурий таъминот яратилди. Дастур дастлаб Тошкент шаҳар Олмазор туманида синов тариқасида ишга туширилди. Келгусида дастур янада такомиллаштирилиб, мамлакатимиз бўйлаб жорий қилинади. Бу фуқароларга автотранспорт воситаларини юртимизнинг исталган бурчагида бемалол сотиш имконини беради. Чунки бугунги кунда мулкка тақиқ қўйилмагани ҳақида фақат яшаш жойидаги нотариал идорадан маълумотнома олиш мумкинлиги айрим оворагарчиликларга сабаб бўлаётир. Янги тизимнинг ишга тушиши бундай маълумотнома талаб қилиниши бекор бўлишига олиб келади.\nСуд ва бошқа органлар ҳужжатларининг ижроси адолат ўрнатилиши, фуқаролар ҳуқуқлари тикланишининг муҳим шартидир. Ахир ҳар қандай қарор ижроси билан кучли ва аҳамиятли. Бу жараённи тартибга солиш ва самарадорлигини ошириш учун «E-Ijro» тизими яратилмоқда. Ижро ҳужжатларининг электрон маълумотлар базасини ташкил этувчи бу тизим ижро қилиниши керак бўлган ҳужжатлар ҳисобини юритиш, ижро этиш муддатларига риоя этилишини назорат қилиш, ижро ҳужжатларидаги ундирувнинг ҳисобини юритиш, статистик ҳисоботларни автоматик тарзда тайёрлашга йўл очади. Тизим алиментларни ундириш, мол-мулк қидируви, қидирув эълон қилинган қарздор шахслар, автомототранспорт воситалари, маъмурий ва жиноий жаримага тортилган шахсларни аниқлаш, архив ва ҳисоботлар, бошқа ташкилотлар билан маълумот алмашинуви ташкил қилишга имкон яратади.\nБундан ташқари, вазирлик тизимида тадбиркорлар манфаатини таъминлашга қаратилган дастурий маҳсулотлар ҳам амалиётга жорий этилган. Жумладан, Текширишларни рўйхатга олиш китобига қайд этишнинг электрон тизими жорий этилгани тадбиркорлик субъектлари фаолиятига ноқонуний аралашувларнинг зудлик билан олдини олишга хизмат қилмоқда. Чунки ҳар қандай текширувчи иш бошлашдан олдин ушбу электрон китобга ўзи ҳақидаги ва текшириш ўтказишга асос бўлган маълумотларни киритади. Маълумотлар тегишли тартибда уни мониторинг қилувчи хизматга келиб тушади ва таҳлилдан ўтади. Бу жараёнда ноқонуний текшириш автоматик равишда бир зумда аниқланади.\nҚонунчилигимизда назорат органларининг раҳбарлари ва мансабдор шахслари ўз ваколатлари ва назорат соҳаси доирасидан ташқаридаги масалалар бўйича текшириш ўтказгани, тадбиркорлик фаолиятига ноқонуний аралашгани учун етказилган зарарнинг ўрнини қоплаши, ҳатто жиноий жавобгарликка тортилиши белгилаб қўйилган.\nШу ўринда айтиб ўтиш керакки, Ўзбекистон Республикаси Вазирлар Маҳкамасининг 2013 йил 25 ноябрдаги «Тадбиркорлик субъектларини интернет тармоғи орқали давлат рўйхатидан ўтказиш механизмини жорий этиш чора-тадбирлари тўғрисида»ги Қарорига асосан тадбиркорлик фаолияти билан шуғулланиш истагида бўлган шахслар тадбиркорлик субъектини рўйхатдан ўтказиш юзасидан интернет тармоғи орқали ҳам мурожаат қилиши мумкин. Бу уларга зарур қулайлик яратган ҳолда, бюрократик тўсиқ ва ғовларни бартараф этишда ҳам муҳим омил бўлмоқда.\nБунинг учун интернет тармоғи орқали www.my.gov.uz ягона интерфаол давлат хизматлари порталига кирасиз.\nБугунги кунда мамлакатимизда тадбиркорлик субъектларини давлат рўйхатидан ўтказишнинг энг қисқа ва соддалаштирилган тартиби жорий этилган. Тадбиркорлик субъектларини рўйхатдан ўтказишга доир қонунчиликка қатъий риоя этилиши адлия идораларининг доимий эътиборида. Бу борада тадбиркорлик субъектларини давлат рўйхатидан ўтказувчи инспекциялар фаолияти доимий равишда ўрганиб борилмоқда. Аниқланган қонунбузарлик ҳолатлари ўз вақтида бартараф этилаётир.\nБир сўз билан айтганда, фуқаролар ва тадбиркорлик субъектлари манфаатлари доимо давлатимиз, жамиятимиз ва қонун ҳимоясида. Ушбу мақсадда яратилаётган замонавий шарт-шароитлар ҳуқуқларимиз юксак даражада ҳимоя қилиниши ва таъминланишига хизмат қилади.\nЎзА материали асосида


Хитой Гонконгда миллий хавфсизликни таъминлаш тўғрисидаги қонунни қабул қилди. АҚШ бунга қарши чиққанди » Ўзбекистон янгиликлари – Zamin.uz\n, 04 2020, 12:15\nХитой Гонконгда миллий хавфсизликни таъминлаш тўғрисидаги қонунни қабул қилди. АҚШ бунга қарши чиққанди\n01 июл, 09:17 696 Дунё\nҚонун чиқарувчи ҳокимият бўлган Бутунхитой Халқ вакиллари кенгашининг Доимий қўмитаси Гонконгда миллий хавфсизликни таъминлаш тўғрисидаги қонунни қабул қилди, деб хабар бермоқда South China Morning Post (SCMP) ўз манбаларига таяниб.\nШундай хабар RTHK телерадиокомпаниясида ҳам пайдо бўлган.\nSCMP’нинг қайд этишича, қонун йиғилиш бошланганидан 15 дақиқа ўтиб қўмита аъзоларининг 162 нафари томонидан бир овоздан маъқулланган. У 1 июлдан кучга кириши кутилмоқда.\nҚонун тафсилотлари кейинчалик Sinxua нашри томонидан эълон қилинади. Нашрнинг ёзишича, қонун матни биринчи марта жамоатчиликка тақдим этилади.\nЯнги қонун давлат ҳокимиятига таҳдидларнинг олдини олиш, жумладан, ғаламислик, терроризм, ҳокимиятни сусайтириш ва ташқи кучларнинг Гонконг ишларига аралашишининг олдини олишга қаратилган.\nДастлабки маълумотларга кўра, қонунда белгиланган қоидаларни бузганлик учун кескин жазолар, шу жумладан, умрбод озодликдан маҳрум қилиш жазоси ҳам кўзда тутилган.\nЭслатиб ўтамиз, АҚШ ушбу қонун қабул қилинишига қарши чиққанди. Дональд Трамп Хитойнинг Гонконг автономиясини чеклаш ҳаракатларидан норози эканлигини ва бу ҳолатда «эркин шаҳар» халқаро молиявий марказ мақомини сақлаб қололмаслигини билдирган, Трампнинг иқтисодий маслаҳатчиси Ларри Кудлоу «Хитой катта хатога йўл қўймоқда», деб айтганди. АҚШ давлат котиби Майкл Помпео эса Хитойнинг Гонконгдаги хатти-ҳаракатларини Иккинчи Жаҳон уруши давридаги нацист Германиясига таққослаган.\nҚонун қабул қилингудек бўлса, АҚШ Хитой ва Гонконгга қарши санкциялар жорий этиш билан таҳдид қилганди. Хитой эса АҚШ Гонконг ишларига аралашишни давом этса, бунга қарши зарурий чораларни кўришга тайёрлигини билдирган.\nМаълумот учун, Гонконг Хитой таркибига 1997 йилда қайтган. Унгача Буюк Британия томонидан бошқарилган. Хитой ва Гонконгнинг қўшма декларациясига биноан, шаҳарга 50 йил давомида кенг автономия ваъда қилинган. Ушбу мақом туфайли Гонконг АҚШ билан эркин алоқалар ўрнатган. Буюк Британия Хитойни Гонконг автономиясини ҳурмат қилишга чақирди.\nГонконгда кўзни ёшлантирувчи газ таъмига эга музқаймоқ сотувга чиқарилди 16 мая, 21:03\nПутин конституцияга тузатишлар киритиш тўғрисидаги қонунни имзолади 14 мар, 20:30\nҲиндистонда эркакларнинг хотинларига “уч талоқсан” дейиши тақиқланди 01 авг, 16:10\n19 июлга қадар ўзбекистонликларни хориждан олиб келиш бўйича рейслар рўйхати эълон қилинди 04 июл, 11:55 16\nЎзбекистонда коронавирусдан зарарланиш ҳолатлари сони 9500га етди 04 июл, 11:35 113\nЕвропа комиссияси Европа Иттифоқида коронавирусни даволовчи илк дорининг ишлатилишига рухсат берди 04 июл, 11:10 215\nРемдесивир — коронавирусга қарши асосий дори сифатида кўрилаётган препарат ҳақида нималар маълум? 04 июл, 10:46 280\n«Энг тўғри жавоб». ПФЛнинг хўжайини ким? 04 июл, 10:23 298\nАсакада сохта диплом ваъда қилган коллеж ҳисобчиси 1100 доллар пора билан қўлга тушди 04 июл, 10:02 160\nПокистонда поезднинг зиёратчилар автобуси билан тўқнашиши оқибатида 29 киши ҳалок бўлди 04 июл, 09:39 160\nДХХ “жиҳодчилар” гуруҳлари фаолиятига чек қўйди 04 июл, 09:16 477\nЯпонияда кучли сув тошқини: одамлар твиттер орқали ёрдам сўрашмоқда (видео) 04 июл, 08:55 500\n«Чивинлар ўлдирилмайди, ботқоқ қуритилади!» Таниқли олим Ўзбекистонда коррупцияга қарши кураш ҳақида 04 июл, 08:30 495\nИлон Маскнинг бойлиги бир ҳафта ичида 5,2 миллиард долларга кўпайди 04 июл, 08:10 342\nАмир Темур билан Дамашқда кўришган олим 04 июл, 07:43 662


16:31 01 Октябр 2020\n18:22 19.03.2019 Ҳавола олиш\nТОШКЕНТ, 19 мар - Sputnik. Қозоғистон Сенати раиси Касим-Жомарт Токаев вақтинча президент сифатида мамлакатни бошқариб туради.\nНазарбоев сешанба куни республика телеканаллари эфирида халқига мурожаат қилар экан, ўз президентлик ваколатларини топшириш қарорини эълон қилди.\nЭртага, 20 март куни маҳаллий вақт билан соат 12:00 да, Касим-Жомарт Токаев Қозоғистон Республикаси Президенти вазифасини бажарувчи сифатида Парламент палаталарининг умумий мажлисида қасамёд қабул қилади.\n"Президент сайловлари ўтказилади. Президент вазифасини вақтинчалик бажариш ваколати сенат спикери Касим-Жомарт Токаевга топширилади", - деб баёнот қилди Назарбоев.\nНурсултон Назарбоев, мамлакат конституциясида белгиланганидек, Қозоғистон Хавфсизлик кенгаши раиси, "Нур-атан" партияси раҳбари, мамлакат конституциявий кенгаши аъзоси сифатида фаолият юритади.


Обаманинг Эронга ëндашуви қўлланди\n14 май 2021, Тошкент вақти: 22:46\nЖаҳоннинг етакчи олти қудратли давлати Эрон ядровий дастурини музокаралар йўли билан ҳал этишга содиқ қолишларини маълум қилдилар.\nХабарларга кўра, Германиянинг Висбаден шаҳрига тўпланган Россия, АҚШ, Хитой, Германия, Буюк Британия ва Франция расмийлари АҚШ президенти Барак Обаманинг расмий Теҳрон билан тўғридан-тўғри музокаралар бошлаш таклифини олқишлаганлар.\nБарак Обама 20 январ куни қасамёдга келтирилгандан буён бу қудратли давлат расмийларининг илк учрашувидир.\nВисбадендаги учрашувдан бир кун аввал Эрон ўзида ишлаб чиқарилган биринчи суъний йўлдошни фазога учирди. Мазкур воқеа Ғарб мамлакатларининг жиддий хавотирига асос бўлмоқда.\nВашингтонгда чиқиш қилган АҚШ давлат котиби Ҳиллари Клинтон Оқ уй янги маъмурияти расмий Теҳронга нисбатан қатъий ва мақсадга йўналтирилган дипломатия қўллашда давом этажагини маълум қилди.\nАгар Эрон халқаро ҳамжамият талабларига риоя қилмаса, бунга жавобан муносиб чоралар қўлланилиши шарт, деди Ҳиллари Клинтон.


Ўзбекистонлик шахматчи халқаро мусобақада биринчи ўринни қўлга киритди\n17:23 / 11.07.2016\nЎзбекистонлик халқаро шахмат устаси Ирина Геворгян 2nd International Chess Festival "Batumi Municipality Cup-2016" A Open халқаро мусобақаси якунлари бўйича биринчи ўринни қўлга киритди. Баҳслар Грузиянинг Батуми шаҳрида 2016 йилнинг 2-10 июль кунлари бўлиб ўтди. Ушбу мусобақада 8 мамлакатдан 44 спортчи иштирок этди.\nТўққизта тур якунлари бўйича биринчи ўрин Грузия халқаро шахмат устаси Морчиашвили Бачанага (2322) - 7 очко, иккинчи ўрин Сивук Виталийга (Украина, 2509), учинчи ўрин эса Бакунтс Рафаэлга (Армения, 2384) насиб этди. Ҳар иккалаларида 6,5 очкодан.\nАёллар ўртасида кечган баҳсларда Ирина Геворгянга тенг келадигани топилмади - 4.5 очко.


Туркистонда қадимги туркий даврга оид тош ҳайкал топилди TURKISTAN. Kazinform - Туркистон вилоятида қадимги туркий даврга оид тошдан ясалган ҳайкал топилди, деб хабар қилди Kazinform Хожа Аҳмад Яссавий номидаги Халқаро қозоқ-турк университети профессори Мухтор Қожага таяниб.\n«Болашақ» дастури бўйича амалиёт ўтайдиган тоифалар рўйхати кенгайтирилди NUR-SULTAN. Kazinform - Маданият ва спорт ходимлари «Болашақ» дастури бўйича амалиёт ўташлари мумкин, деб хабар беради Kazinform Қозоғистон Таълим ва фан вазирлигига таяниб.\nҚозоғистонда контейнерда юк ташиш ҳажми ошди NUR-SULTAN. Kazinform – Қозоғистонда контейнерларда юк ташиш ҳажми ошди. Бу ҳақда «KTZ Express» АЖ контейнер ташиш хизматлари департаменти директори Ержан Байғожин маълум қилди, деб хабар беради «Казинформ» мухбири.\nКоронавирус: Дельта штамми ҳақида нималарни билишимиз керак NUR-SULTAN. Kazinform - Юқори малакали шифокор, фтизиатр Анна Цепке коронавируснинг янги тури - Дельта штаммининг хавфли эканлигини айтди. Фтизиатрнинг сўзларига кўра, бу штамм қисқа инкубация даври билан ажралиб туради ва ўзига хос хусусиятларга эга, деб хабар беради Kazinform Нур-Султан шаҳри ҳокимлиги расмий сайтига таяниб.\nИссиқкўлда кучли ёмғирдан кейин қишлоқларни сув босди BISHKEK. Kazinform - Қирғизистон Фавқулодда вазиятлар вазири Иссиқкўлдаги тошқин оқибатларини кузатмоқда, деб хабар бермоқда Kazinform Kabar агентлигига асосланиб.\nҚозоғистонда 5 та компания қурилиш материаллари нархини пасайтирди NUR-SULTAN. Kazinform - Қозоғистонда 5 та компания қурилиш материаллари нархларини пасайтирди, деб хабар беради Kazinform.\nЎзбекистонда «Спутник V» вакцинасининг биринчи партияси ишлаб чиқарилди TASHKENT. Kazinform – Ўзбекистонда «Спутник V» вакцинасининг биринчи партияси ишлаб чиқарилди. Бу ҳақда Ўзбекистон Республикаси Санитария-эпидемиологик осойишталик ва жамоат саломатлиги хизмати бошлиғи Баҳодир Юсупалиев «Ўзбекистон 24» телеканалига маълум қилди, деб хабар беради Kazinform мухбири.\nАнталияда хизмат сафарида бўлган қозоғистонлик тиббиёт мутахассислари ёнғин қурбонларига ёрдам беришди NYR-SULTAN. Kazinform - Халқаро ёзги мактаб доирасида Туркиянинг Анталия провинциясига ташриф буюрган Астана Тиббиёт университети талабалари ва ўқитувчилари ёнғин қурбонларига ёрдам кўрсатдилар, деб хабар беради Kazinform мухбири.\nҚозоғистонда Олимпия ўйинлари совриндорларига янги автомобил берилади TOKYO. Kazinform – Олимпия ўйинлари совриндорлари Игор Сон ва Зулфия Чиншанлога Қозоғистон Оғир атлетика федерациясидан янги автомобил берилади, дея хабар беради Kazinform Sports.kzга асосланиб.\nҚозоғистонда пойабзалларга мажбурий рақамли ёрлиқ ёпиштириш 2021 йил 1 ноябрдан бошланади NUR-SULTAN. Kazinform - Қозоғистонда 2021 йил 1 ноябрдан пойабзалларга рақамли ёрлиқ ёпиштириш мажбурий тарзда жорий қилинади, дея хабар беради Kazinform ҚР Индустрия ва инфратузилмаларни ривожлантириш вазирлигининг Telegram- каналига таяниб.\nЎзбекистонда коронавирусга қарши жами 7 миллион дозадан ортиқ вакцина қўлланилди TASHKENT. Kazinform – Ўзбекистонда шу кунгача жами 7 миллион дозадан ортиқ вакцина қўлланилди, деб хабар беради Kazinform UzAга таяниб.\nҚозоғистонда инновацион грантлар учун иккинчи танловга аризаларни қабул қилиш бошланди NUR-SULTAN. Kazinform - Қозоғистонда инновацион грантлар учун иккинчи танловга аризаларни қабул қилиш бошланди. Бу ҳақда Қозоғистоннинг Рақамли ривожланиш, инновациялар ва аэрокосмик саноат вазири Бағдат Мусин Fasebook саҳифасида ёзди, деб хабар қилади Kazinform.\nҚР Қишлоқ хўжалиги вазирлиги: Давлат ўтлоқ капалакларига қарши кураш харажатларининг 50 фоизини қоплайди NUR-SULTAN. Kazinform - Бу йил Шимолий Қозоғистон, Ақтўбе ва Шарқий Қозоғистон вилоятларида иқлим шароити туфайли ўтлоқ капалакларнинг оммавий кўпайиш хавфи кучаймоқда.\nҚозоғистонда 16 мингдан ортиқ ногиронларга протез-ортопедия хизматлари кўрсатилди NUR-SULTAN. Kazinform - Йил бошидан буён тиббий -ижтимоий кўрсаткичларга мувофиқ ишлаб чиқилган индивидуал реабилитатсия дастурлари асосида ижтимоий хизматлар портали орқали 16 мингдан ортиқ ногиронларга протез -ортопедик ёрдам кўрсатилди, деб хабар беради Меҳнат ва аҳолини ижтимоий муҳофаза қилиш вазирлиги матбуот хизмати.\nҚирғизистонда машина дарёга қулаб тушди ва икки киши ҳалок бўлди BISHKEK. KABAR-Kazinform - Қирғизистоннинг Олой тумани Ўш-Сари-Тош-Эркештам (Қизил-Қўрғон қишлоғи) автомобил йўлининг 93-километрида « Тойота Ист» машинаси ҳайдовчиси бошқарувни йўқотиб, Гулчо дарёсига қулаб тушди, деб хабар беради Kazinform Kabar агентлигига таяниб.\nБМТ: Дунёнинг энг қашшоқ мамлакатларидан бири коронавирус ўчоғига айланиши мумкин NUR-SULTAN. Қозоғистон - Бирлашган Миллатлар Ташкилоти, COVID -19 тарқалиши билан глобал вазиятни таҳлил қилиб, дунёнинг энг қашшоқ мамлакатларидан бири бўлган Мьянма инфекция ўчоғига айланиши мумкинлигидан огоҳлантирмоқда. Юқумли касалликлар ушбу мамлакатдан ҳеч қандай назоратсиз тарқалиши мумкин.\nҚанча қозоғистонлик коронавирусга қарши эмланди NUR-SULTAN. Kazinform - 2021 йил 30 июль ҳолатига кўра, Қозоғистонда коронавирусга қарши эмлашнинг биринчи компонентини 5 321 718 киши олди, деб хабар беради Kazinform ҚР ССВ матбуот хизматига асосланиб.\nЎзбекистонда боқилаётган отлар сони қанча TASHKENT. Kazinform – Ўзбекистон Давлат статистика қўмитаси Ўзбекистонда боқилаётган отлар сонига оид маълумотларни эълон қилди, деб хабар беради Kazinform Давлат статистика қўмитаси Telegram-каналига таяниб.\nКоронавирус: Қозоғистоннинг аксарият ҳудудлари «қизил» зонада NUR-SULTAN. Kazinform - 2021 йил 30 июль ҳолатига кўра, Қозоғистон ҳудудларидаги эпидемиологик вазиятни баҳолаш матрицаси эълон қилинди, деб хабар беради Kazinform Қозоғистонда коронавирус тарқалишининг олдини олиш бўйича идоралараро комиссиясининг Telegram-каналига асосланиб.\nҚозоғистонда 304 одам COVID-19га ўхшаш пневмонияга чалинди NUR-SULTAN. Kazinform – Қозоғистонда COVID-19 аломатлари бўлган пневмония билан оғриган беморлар тўғрисидаги маълумотлар эълон қилинди, деб хабар беради Kazinform coronavirus2020.kzга асосланиб.\nҚозоғистонда ўтган куни 5060 киши коронавирусдан соғайди NUR-SULTAN. Kazinform – Кеча Қозоғистонда 5060 киши коронавирус инфекциясидан даволаниб чиқди, деб хабар беради Kazinform coronavirus2020.kzга асосланиб.\nҚР Президенти Қасим-Жомарт Тоқаев Қозоғистон Паралимпия терма жамоаси аъзолари билан учрашди NUR-SULTAN. Kazinform – ҚР Президенти Қасим-Жомарт Тоқаев Қозоғистон миллий Паралимпия терма жамоаси аъзолари билан учрашди, деб хабар қилди Kazinform Ақорда матбуот хизматига таяниб.\nТуркия ўрмон ёнғинларини бартараф этиш учун барча имкониятларни сафарбар қилди ANKARA. Kazinform - Туркия ҳукумати мамлакатнинг бир қатор ҳудудларини қамраб олган ўрмон ёнғинларини бартараф этиш учун барча мавжуд имкониятларни сафарбар қилди. Бу ҳақда Туркия президенти Ражаб Тоййиб Эрдўған маълум қилди, дея хабар беради Kazinform Anadoly агентлигига таяниб.\nАлибек Динишевга «Қозоғистон Меҳнат Қаҳрамони» унвони берилди NUR-SULTAN. Kazinform - Алибек Мусаули Динишев миллий маданиятни ривожлантириш ва мусиқа санъатини тарғиб қилишдаги улкан ҳиссаси учун «Қозоғистон Меҳнат Қаҳрамони» унвонига сазовор бўлди. Бу ҳақда Ақорда матбуот хизмати хабар берди.\nСўнгги бир суткада Қозоғистонда 7778 кишида коронавирус аниқланди NUR-SULTAN. Kazinform – Қозоғистонда охирги бир суткада 7778 кишида ПЗР-тест орқали коронавирус инфекцияси тасдиқланди, дея хабар беради Kazinform coronavirus2020.kzга таяниб.\nНур-Султан шаҳрида Қозоқ радиосининг 100 йиллигига бағишланган мурал пайдо бўлди NUR-SULTAN. Kaziform - Стрит арт лойиҳаси радиоканал директори Дулат Абибуллаев ва пойтахт ҳокимлиги ташаббуси билан, шунингдек, шаҳар урбанистика маркази ёрдамида амалга оширилди.


“Навбаҳор” футболчиси Азим Аҳмедов жорий йил бошида легионерга айланиши мумкин эди / CHAMPIONAT.asia\n16:39Нима учун Наманган? 2 16:36"Ростов" жамоавий машғулотларни бошлади 1 16:24Суперлига. 4-тур ўйинлари учта телеканалда намойиш этилади 4 16:07"Ювентус" ва "Рома" жамоалари кўплаб ўйинчиларни алмашишлари мумкин 1 15:39Сержи Роберто тез орада Манчестер жамоаси футболчисига айланиши мумкин 11 15:22Ўзбекистондаги U-19 Осиё чемпионати 4та стадионда ўтказилади. Улар орасида "Пахтакор" йўқ 23 15:03Сауль Ньигес янги клуби номини эълон қилди 10 14:40Бенаюн: "Клопп "Ливерпуль"да ўзгаришлар қилмоқда" 4 14:17Сауль бироздан сўнг янги клуби номини эълон қилади 7 14:10Дембеле "Ювентус"да ўйнамоқчи 3 13:52Спортчилар ижтимоий тармоқларда 0 13:40Пирес мураббий бўлишни режалаштирмоқчи 0 13:16Англия билан дуранг ўйнаган Ўзбекистон, Ганага гол урган Шерзод Каримов, 2009 йилги Мисрда ўтказилган Жаҳон чемпионатини ёдга оламиз 23 13:10"Реал" ПСЖ футболчисига қизиқмоқда 0 12:47"Милан" футболчиси ПСЖ билан 5 йиллик шартнома бўйича келишувга эришди 0\n“Навбаҳор” футболчиси Азим Аҳмедов жорий йил бошида легионерга айланиши мумкин эди\n22 май 10:43\n“Тезкор Студия” лойиҳасининг кечаги сонида аввалгиларидан фарқли равишда ва мухлислар талабига кўра “Навбаҳор” жамоаси аъзолари Ўткир Юсупов, Мирзоҳид Ғофуров, Азим Аҳмедовлар иштирок этишди.\nЖонли эфир давомида ишқибозлар томонидан турли саволлар келиб тушди. Журналист Шаҳбоз Беғамов Азим Аҳмедовнинг жорий йил бошида Корея К лигасига йўл олиш варианти пайдо бўлгани ҳақидаги саволига футболчи қуйидагича жавоб берди.\n“Жанубий Корея ва Япония чемпионатларидан жуда ҳам зўр таклифлар тушди десам ҳам бўлади. Мен бу борада Хайрулла Ҳайитбоевич, жамоадаги раҳбарлар билан гаплашдим. Тўғриси, шундай паллада мухлисларни ташлаб кетгим келмади. Уларни ўйладим. Бизнинг мақсадимиз Чемпионлар Лигасига йўлланмани қўлга киритиш. Халқаро майдонга чиқсак тарих яратган бўламиз. Шундан кейин яна таклифлар бўлаверади. Одил акам билан ҳам маслаҳатлашдим. Улар менга қолиб жамоага ёрдам беришимни таъкидладилар. Мен ҳақимда жуда ёмон фикрлар бўлди. Лекин, барибир “Навбаҳор”ни ташлаб кета олмадим.\nБилсангиз, пулдан ҳам муҳимроқ нарсалар бор. Япония ёки Корея менга ўз клубимдагидан 5-6 баробар кўп маош беришарди. Бироқ, мухлисларимизни ташлаб кетишга қўзим қиймади. Кўрдингиз, сафарда ўйнасак ҳам улар уйдагидек муҳитни ҳосил қилиб беришади. Бу йил жонимни бериб охиргача курашаман. Кейинги йил эса легионерга айланиш масаласини ўйлаб кўраман”,- дейди маҳоратли ярим ҳимоячи.\nМаълумот ўрнида, 2019 йилги мавсумда футболчи Суперлигада 22та учрашувда майдонга тушиб 1та гол, 1та пас ва 5та сариқ карточка олди. Сўнги турларни жароҳат сабаб ўтказиб юборгач бу йилдан бошлаб яна етакчиликни ўз қўлига олди.\n22 май 13:44:37\nАЗИМ ВА ОДИЛ ГАПНИ ЭРКАГИНИ АЙТИШ КЕРАК ХАММА ФУТБОЛЧИЛАР ХАМ БУНАКА БУЛОЛМАЙДИ ВАТАН ХИССИ ДЕГАН НАРСАЛАР БОР. NO COMMENT.АЗИМ БУТУН НАМАНГАН ХАЛКИ ОРКАНГДА ПОДДЕРЖКАДАМИЗ.\n22 май 11:04:54\nУзбекистонда мухлислар буйича биринчи жамоа Навбахорга омад колган жамоаларда хам мухлислар купайса суперлига уйинлари кизикарлирок буларди жамоамизга омад кичик Ахмедовга хам молодец\n22 май 10:47:28\nAzim gap yoq xaqiqiy ugil bolani gapi bupti san solovyov utkir yusupov eee umuman xammagiz kuchliksiz oma gap yuq utkir yusupovga vapshem gap yuq uzbekistonda birinchi raqamlik darvozabon maning uchun\n23 май 05:48:42\nHaqiqiy muhlis nomer adin vodiyda keyin samarqanda manimcha toshkent eng ohirida busa kerak\n22 май 11:44:28\nЯхши сухбат Азии Мирзохид Уткирга омад тилайман Мирзохид Муминжонов хакида рост гапирди Хакикатдан Навбахорнинг собик мураббийи Муминжонов Мирзохид айтканидек яхши мураббий буни биз Навбахорда эришган натижасидан хам билишимиз мумкин\n22 май 11:16:33\nАзимжонни гапи ҳақиқат бўлса, Азимжонга RESPECT! Ўзбекистонда пул кам топиш мумкин, аммо юртимизда файз бор, барака бор. Қаноат қилинса юртимизда яшашга ҳеч нарса етмайди.\n22 май 11:04:32\n22 май 10:47:42\nGap yo oka zor omadilani bersin biz doim jamoa bn birgamiz\n22 май 11:00:02\nPaxtakor Toshkent olgʻa sherlar!


Кристофер ФОРД: Бу юрт одамлари мени ҳамиша ҳайратга солади\nКристофер Форд АҚШдаги Мичиган университетининг славян тиллари ва адабиёти бўлими докторанти. 2015-2016 йилларда Ўзбекистон Миллий кутубхонаси ва Давлат архивида диссертацияси учун изланишлар олиб борган. Айни пайтда Чўлпоннинг “Кеча ва кундуз” асарини инглиз тилига таржима қилмоқда.\nУ ЎзА мухбирига Ўзбекистон ҳақидаги таассуротларини сўзлаб берди.\n–Ўзбекистонда ўн бир ой яшадим ва кўплаб адиблар, олиму санъаткорлар билан танишдим. Бу юрт одамлари мени ҳамиша ҳайратга солади. Қалбимда Ўзбекистонга нисбатан бегоналик туйғуси йўқ, шу боис хайрлашиш лаҳзалари оғир кечди менда.\nЎн ой давомида диссертациям учун материал ва маълумотлар тўпладим. Илмий ишимда ХХ аср ўзбек адабиётини ўша давр рус адабиёти билан қиёслаб, таҳлил қилганман. Маҳмудхўжа Беҳбудий, Ҳамза Ҳакимзода Ниёзий, Абдулла Қодирий, Абдулҳамид Чўлпон, Абдурауф Фитрат, Абдулла Қаҳҳор, Ғафур Ғулом, Ойбек, Пиримқул Қодиров, Асқад Мухтор, Одил Ёқубов, Ўткир Ҳошимов сингари ўзбек адабиётининг забардаст сиймолари асарларини ўқидим. Уларни Денис Фонвизин, Чернишевский, Наримон Наримонов, Саид Насифий, Максим Горький, Чингиз Айтматов, Александр Сольженицин ва бошқа адиблар ижоди билан қиёсий таҳлил қилишга уриндим.\nТадқиқотим давомида менга ёрдам берган Наим Каримов, Раҳматулла Баракаев, Нигора Охундадаевадан миннатдорман. Ўзбекистонда орттирган дўстларим билан бўлган суҳбатларни, “Дўрмон” ижод уйидаги қайноқ хотираларни, қизиқарли семинарларни жуда соғинаман.\nИлмий ишимда Чўлпон ижоди борасидаги баъзи фикрларимни ҳам баён қилганман.\nЧўлпон таваллудининг 120 йиллик юбилейи улкан шоир, драматург ва носир қолдирган адабий меросни қайта кашф этиш имкониятини беради. Барчамиз Чўлпон араб-форсча шеърият шаклини модерн турк шаклига айлантирганини яхши биламиз, аммо унинг ўй-фикри, бадиий тафаккури ва ниҳоят Чўлпоннинг ўзини қанчалик биламиз? Менимча, жуда кам.\nЧўлпоннинг мероси ўтган асрнинг 20-йилларидан катта саҳнага чиқа бошлаган. 1925 йилда ўзини коммунист деб ҳисоблайдиган ёш адиблар олдинги авлод (жадидлар ва бошқалар)га қаттиқ зарба беришлари лозим эди. Чўлпонга у ўтган ва ҳозирги замоннинг маърифатсизлигини қоралай олади, холос, янги совет қаҳрамонини кўрсата олмайди, деган ёрлиқ ёпиштирдилар. Совет танқидчилари Чўлпонни миллатчи, деб айтганлар, биз уни миллатпарвар деймиз.\nЯна Ўзбекистонга келиш ниятим бор. Совет-афғон уруши фожиалари ҳақида ёзган муаллифлар ижоди устида тадқиқот ўтказиш мақсадида ҳар хил грантларга ариза берганман. Насиб қилса, меҳмондўст ва самимий ўзбек халқи билан яна учрашамиз.


Супермаркетлардаги навбатда кўп қолиб кетмай десангиз... - XABARDOR.UZ\nСавати тўла инсоннинг кетидан туриб олинг\nБу таажубли кўриниши мумкин, бироқ аслида вақтингиз тежалади. Тадқиқотчилар ҳар бир харидорга хизмат кўрсатиш учун белгиланган миқдорда вақт кетишини аниқлашди: саломлашиш, тўлаш, хайрлашиш ва харидни олиб кетиш учун ўртача ҳисобда 41 сония ва ҳар бир маҳсулотни уриш учун 3 сониядан вақт кетади. Шу сабабли, кам буюмли бир неча кишилардан иборат навбат аслида секин давом этади.\nҲисоблаймиз. Бир харидорнинг 100та маҳсулотини ҳисобга уриб чиқиш учун олти дақиқа атрофида вақт кетади. Агар сиз тўртта одам кетидан навбатга турсангиз, ҳар бирининг харидини ҳисоблаш учун қарийб етти дақиқадан ортиқ вақт кетади.\nМассачусет технология институти профессори Ричард Ларсон (Richard Larson) барча америкаликлар йилига 27 миллиард соатини навбатда туриб ўтказишини аниқлади.\nКўплаб инсонлар ўнг томонга бурилишади, шунинг учун чап тарафда камроқ киши бўлиши мумкин.\nКассирга эътибор қаратинг\nАгарда сиз кассирнинг гапга чечанлиги, харидорлар билан суҳбатлашаётгани ёки бирор маҳсулотга изоҳ бераётганини сезсангиз, бундай навбатдан қочишга ҳаракат қилинг.\nБошқа харидорларни ўрганинг\nСиздан олдинда турган инсонларнинг нафақат сони, балки ёши ва олган нарсалари ҳам муҳим.\nМасалан, кекса инсонларга хизмат қилиш узоқ вақт талаб этади. улар кўпинча кредит карталарини ишлатишни билишмайди ва навбат ўтиши секинлашади. Шунингдек, маҳсулотларнинг сонига ҳам эътибор қилинг.\nБир неча кассирлардан иборат навбатни топинг\nБундай навбатлар асосан аэропорт ва банкларда бўлади, бироқ уларни супермаркатларда ҳам учратиш мумкин. Улар тезроқ ҳаракат қилади ва навбат бошида турган киши дарҳол бўшаган кассир олдига боради.\nТўсиқли навбатлардан қочинг\nАгар кассир навбатнинг барчасини кўра олмас, баъзида эшик ёки токчани ёпиб қўяди ва харидорлар яна узоқ кутишига тўғри келади.\nХизмат кўрсатишни тезлаштиринг\nМаҳсулотларни кассир олдига штрих кодли томони билан қўйинг. Шунда кассир тезроқ ҳаракатланиши мумкин.\nҚайсидир маънода кутиш — бу шунчаки психологик ҳолат. Одатда, кўплаб инсонлар ўзининг навбат кутиш вақтини 36 фоизга ошириб юборади.\nБундан ташқари, хариборлар навбатнинг қандай тезликда ҳаракатланаётганига эмас, кўплигина эътибор қаратишади. Кўпинча биз секин ҳаракатланётган сони кам навбатни танлаймиз.\nШунингдек, кутиш вақти сабр қилиб, бирон нарсага чалғиш, масалан, бошқа харидорлар билан суҳбатлашиш ёки нимадир томоша қилиш навбатни тезроқ келишига ёрдам беради.


UFF.uz'да Uzbek Tigers мусобақа жадвалида кескин юқорилади ёхуд гуруҳдаги вазият шарҳи\nUzbek Tigers мусобақа жадвалида кескин юқорилади ёхуд гуруҳдаги вазият шарҳи\nЯнгиликлар » UFF.UZ — СПОРТ Халқаро ҳаваскор боксчилар уюшмаси – AIBA томонидан ўтказилаётган The World Series Boxing (WSB) - Бутунжаҳон бокс серияларининг VII мавсумида кескин ва муросасиз курашларга бой бўлмоқда.Айниқса, мусобақанинг "С" гуруҳидан бокс ривожланган мамлакатлар жамоалари - Ўзбекистоннинг "Uzbek Tigers", Хитойнинг "China Dragons", Россиянинг "Patriot boxing team" ва Қозоғистоннинг "Astana Arlans Kazakhstan" боксчилари жой олгани жангларнинг кескин ва муросасиз ўтишини таъминламоқда.Энг кучли ва мураккаб дея эътироф этилган бу гуруҳда тўртинчи турдан сўнг вазият тубдан ўзгарди. "Uzbek Tigers" жамоаси дастлабки икки турдаги кутилмаган мағлубиятдан сўнг учинчи турда ғалаба қозонганига қарамай, тўртинчи тур олдидан ҳам сўнгги поғонани эгаллаб турганди.Ўзбек боксчилари тўртинчи учрашувда ҳам ҳақиқий қудратини намойиш этиб, биринчи турдаги Хитойдаги мағлубият тасодиф эканини исботлади. Айниқса оғир вазнли боксчиларимиз Бектемир Мелиқўзиев ва Баҳодир Жалоловнинг рақиблари жангни охиригача етказолмади. Кетма-кет иккинчи учрашувда 5:0 ҳисобида зафар қучган "ўзбек йўлбарслари" очколари сонини олтитага етказиб олди ва бу "Uzbek Tigers"ни сўнгги поғонадан иккинчи ўринга олиб чиқди.Тўртинчи турдан сўнг "С" гуруҳида қуйидаги вазият юзага келди. "Astana Arlans Kazakhstan" жамоаси кетма-кет тўртта ғалабадан сўнг 12 очко билан биринчи ўринни эгаллаб турибди. Қозоғистонликлар тўртта учрашувдаги 20 та жангдан 16 тасини ўз фойдасига ҳал қилди. Мутахассислар "Остона бўриларини" кейинги турда жиддий рақибга дуч келишини таъкидлашди. "Astana Arlans Kazakhstan" жамоасининг ғалабали серияси 1 апрель куни Тошкентда "Uzbek Tigers" боксчилари томонидан тўхталиши кутилмоқда.Тўртинчи тур олдидан тўрт очко билан иккинчи ўринда турган Россия жамоаси кетма-кет икки учрашувдан бирорта очко жамғара олмади. Бунинг оқибатида "Patriot boxing team" боксчилари ўз ўрнини ўзбекистонлик чарм қўлқоп усталарига бўшатиб берди."Uzbek Tigers" боксчиларидан йирик ҳисобда мағлубиятга учраган "Хитой аждарлари" эса гуруҳ аутсайдерига айланиб қолди. Хитойлик боксчилар 20 та жангдан атиги тўрттасида ғалаба қозонган ва 16 тасида мағлуб бўлган.Ниҳоят, кетма-кет 5:0 ҳисобидаги ғалабадан сўнг "Uzbek Tigers" сўнгги поғонани хитойликларга қолдириб, иккинчи ўринга кўтарилиб олди. Ҳамюртларимиз тўртта учрашувда ўтказилган 20 та жангдан 13 тасини ўз фойдасига ҳал қилган. Бу кўрсаткич бўйича ҳам боксчиларимиз гуруҳда иккинчи ўринни қайд этган.\nASTANA ARLANS KAZAKHSTAN 12\nUZBEK TIGERS 6\nPATRIOT BOXING TEAM 4\nCHINA DRAGONS 3\nWSB турнири қоидаларига кўра, 12 жамоа учта гуруҳда ўзаро рақобатлашмоқда. Ҳар бир гуруҳдан энг юқори икки поғонани эгаллаган ва энг яхши кўрсат кичга эга бўлган бир жуфт учинчи ўрин соҳиби кейинги босқичга чиқади."Uzbek Tigers" боксчилари 1 апрель куни бўладиган бешинчи тур учрашувини Тошкентда гуруҳ пешқадами "Astana Arlans Kazakhstan" жамоасига қарши ўтказади. Мазкур баҳс нафақат гуруҳнинг балки бу йилги мавсумнинг марказий учрашуви бўлади.Ҳозирда "Uzbek Tigers" боксчиларида мусобақанинг плей-офф босқичига чиқиш учун жуда қулай имконият юзага келган. Боксчиларимизга омад ва ғалабалар тилаймиз! Манба: www.sports.uz Ўқилган: 8601. Фикрлар: 0.\nСана: 20.03.2017 11:35.\nРуслан Чагаевни ким ёки нима рингга қайтариши мумкин?\nЎзбек бокси юлдузлари ёш спортчилар камол топаётган пойтахтимиздаги 1-БЎСМда меҳмон бўлишди\nШоҳжаҳон Эргашев энди қачон жанг ўтказади? Сана аниқ!\nЎзбекистонлик боксчилар Остонадан олтин медалсиз қайтадиган бўлишди\nШоҳжаҳон Эргашевнинг рақиби ўзгарди, бугун вазн ўлчаш маросими бўлиб ўтди\nШоҳжаҳон Эргашев эртага рақибини синган қўл билан нокаут қилмоқчи\nЭнг машҳур боксчиларимиз Ўзбекистон терма жамоа футболчилари билан учрашди\nШаҳрам Ғиёсов: «Реал»нинг ғалабасига шубҳа ҳам қилмагандим\n19 ёшли ўзбек боксчиси Россияда ғалабага эришди\nНокаутчи Шоҳжаҳон Эргашев Флойд Мэйвезер академиясида жанг қилади\nДарвоза тўсини Икромжон Аввалбоев\nЖенский футбол (и не только) Камолиддин Баховуддинов


ЎзА - Ёш оилалар камолотини кўриш бахти\n17.09.2015 15:56 Ёшларга оид давлат сиёсати\nЁш оилалар камолотини кўриш бахти\nМустақилликнинг дастлабки йилларидан Президентимиз раҳнамолигида узоқни кўзлаб амалга оширилаётган изчил ислоҳотлар самарасида халқимиз турмуш даражаси ва ҳаёт сифати тобора юксалмоқда. Дунёдаги энг нуфузли халқаро иқтисодий ва ижтимоий марказларнинг охирги маълумотига кўра, Ўзбекистон “Бутунжаҳон бахт индекси”да 158 мамлакат ўртасида 44-поғонани, Мустақил Давлатлар Ҳамдўстлиги мамлакатлари орасида биринчи ўринни эгаллагани барчамизга ғурур-ифтихор бағишлайди.\nМамлакатимизда олиб борилаётган эзгу ишлар замирида ёшларни ҳам жисмоний, ҳам маънавий жиҳатдан соғлом қилиб ўстириш, уларнинг бахту саодати, фаровон келажагини кўриш, дунёда ҳеч кимдан кам бўлмаган авлодни тарбиялаш орзуси мужассам.\nДарҳақиқат, мустақилликнинг дастлабки йиллариданоқ ёшларнинг жаҳон андозаларига мос пухта билим олиши, касб-ҳунар ўрганиши, истеъдод ва салоҳиятини намоён этиши учун замонавий шароит яратишга алоҳида эътибор қаратилмоқда. Ана шундай ғамхўрлик оғушида камолга етаётган эртамиз эгалари ишлаб чиқариш, тадбиркорлик, илм-фан, санъат ва спорт каби турли соҳаларда улкан ютуқларни қўлга киритиб, Ватанимиз тараққиётига, унинг халқаро майдондаги обрў-эътиборини янада юксалтиришга муносиб ҳисса қўшмоқда.\nЁшларга оид давлат сиёсати ижроси доирасида ёш оилаларни қўллаб-қувватлаш, моддий ва маънавий рағбатлантириш, турмуш шароитини янада яхшилаш бўйича амалга оширилаётган ишлар кўлами кенгаймоқда. Президентимизнинг 2014 йил 6 февралдаги “Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида”ги қарори бу борада муҳим дастуриламал бўлмоқда.\nМазкур ҳужжат асосида мамлакатимизнинг барча ҳудудларида ёш оилалар учун “Камолот” уйлари барпо этилмоқда.\n– Ўтган йили Қувасой шаҳри, Тошлоқ ва Учкўприк туманларида 131 ёш оилага мўлжалланган “Камолот” уйлари қурилиб, фойдаланишга топширилди, – дейди “Камолот” ёшлар ижтимоий ҳаракати Фарғона вилояти кенгаши раиси Шерзод Полвонов. – Жорий йилда Фарғона, Марғилон ва Қўқон шаҳарларида шундай уйлар бунёд этилмоқда. Ушбу янги тураржойлар ҳудуднинг табиий иқлим шароити ва халқимиз турмуш тарзи ҳисобга олинган ҳолда, юртимизда ишлаб чиқарилаётган замонавий қурилиш материаллари асосида қад ростлаётгани эътиборга молик. Вазирлар Маҳкамасининг тегишли қарори билан тасдиқланган низомга кўра, “Камолот” уйлари йигирма йил муддатга имтиёзли ипотека кредити эвазига берилади. Унинг дастлабки беш йили имтиёзли давр ҳисобланиб, бошланғич бадал тўлови талаб қилинмайди.\n“Камолот” уйларини фан, санъат, адабиёт, спорт ва бошқа соҳаларда юксак натижаларга эришган, ариза берилган пайтда ўттиз ёшдан ошмаган эр-хотинлар (иккаласи ҳам) ипотека кредити асосида сотиб олиш ҳуқуқига эга. Бунинг учун тегишли ҳужжатлар “Камолот” ёшлар ижтимоий ҳаракати ҳудудий кенгашларига топширилади ва улар орқали Ҳаракатнинг марказий кенгашига тақдим этилади.\nҚувасой шаҳрининг Ҳамдўстлик маҳалласида 2014 йилда қуриб фойдаланишга топширилган “Камолот” уйида истиқомат қилаётган ёш оилаларга кўпчиликнинг ҳаваси келади. 48 хонадондан иборат икки ва уч хонали мазкур уйда ёш оилалар учун барча шароит яратилган.\nҲар жиҳатдан шинам, кенг ва ёруғ хонадонларга кўчиб кирганларнинг қай бири билан суҳбатлашманг, давлатимиз томонидан кўрсатилаётган бу ғамхўрликдан миннатдорлик туйғусини изҳор қилади. Шуҳрат ва Маҳлиё Эргашевлар ҳам шундай эътибордан баҳраманд бўлган иқтидорли ёшлардан. Шуҳрат айни пайтда “Кварц” акциядорлик жамиятида меҳнат қилмоқда. У спортнинг таэквондо тури бўйича мамлакат биринчилигида совринли ўринларни қўлга киритган.\n– Уч хонали уй биз учун ажойиб совға бўлди, – дейди ёш оила бекаси Маҳлиёхон. – Ҳақиқатан ҳам, бу уйларнинг файзи бошқача. Бу ерда фарзандларимиз яйраб, соғлом вояга етмоқда. Бунинг учун биз, ёшларга менинг фарзандларим, дея оталарча меҳр кўрсатаётган, барча имкониятларни яратиб бераётган Юртбошимиздан беҳад миннатдормиз.\n...“Камолот” уйлари ҳовлисида гулу райҳон ифори таралиб турибди. Майдончада эса болажонларнинг шодон кулгиси жаранглайди. Бошқача айтганда, тураржойдаги гўзал манзара, ажойиб муҳит бутун мамлакатимиздаги ёш оилалар турмуш тарзини акс эттиргандек гўё. Майдонча атрофида эваралари ўйинини кузатиб ўтирган Ҳошим ота Эминов шундай дейди:\n– Неварам Абдурасулнинг мана шундай замонавий уйга эга бўлганидан бошимиз кўкка етди. У эришаётган муваффақиятлардан бир суюнсам, ёшлар учун яратилаётган шароит ва имкониятлардан минг суюнаман. Илгари бундай уйни қуриш тугул, орзу қилиш ҳам мумкин эмасди. Не машаққатлар билан йиллаб иморат қурардик. Ҳали у, ҳали бу етишмаслиги, устанинг ортидан югур-югурлар тинкани қуритарди. Ўшанда ҳам гоҳ у, гоҳ бу камчилик чиқар, умримиз лой қоришу девор кўтариш билан ўтарди. Неварамга эса тайёр уйнинг калитини тутқазишди. Хонадондаги шароиту қулайликлардан кўнглим тоғдек кўтарилди.\nМухтасар айтганда, мамлакатимизда ёш оилаларни қўллаб-қувватлаш, уларнинг уй-жой масалаларини ҳал қилишга қаратилган ижтимоий дастурлар изчил амалга оширилаётгани оила институтини янада мустаҳкамлаш, айниқса, ёш оилаларнинг ижтимоий-иқтисодий манфаатларини таъминлашда муҳим аҳамият касб этмоқда.


11:10 26 Август 2019\n19:03 20.04.2019 Ҳавола олиш\nТОШКЕНТ, 20 апр - Sputnik. 20 апрель куни Ўзбекистон президенти Шавкат Мирзиёев ва Корея президенти Мун Чжэ Ин Тошкент шаҳрида Корейс маданияти ва санъати уйини очиб берди. Тантанали маросимда етакчиларнинг рафиқалари ҳам иштирок этди.\n"Пойтахтимиз кўркига кўрк қўшиб турган ушбу муҳташам иншоот қиёфасида замонавий архитектура ютуқлари ва анъанавий корейс маданияти уйғунлашган. Бу маскан халқларимизнинг мустаҳкам дўстлиги ва мамлакатларимиз ўртасидаги муносабатлар юқори босқичга чиққанининг ёрқин тасдиғидир", - деди Мирзиёев.\nОткрытие Дома корейской культуры и искусства\nСаҳнада корейсларнинг Ўзбекистонга кўчириб келиниши, ўзбек халқи билан аҳил яшаши ҳақида бадиий композиция намойиш этилди.\nАлоҳида стратегик шериклик: Корея президенти Кўксаройда нималар ҳақида гапирди\nМаълумки, 1937 йилда Узоқ Шарқдан ўн минглаб корейслар мамлакатга кўчирилган. Ўша пайтдаги қийинчиликларга қарамай, ўзбек халқи уларни очиқ қалб билан қабул қилган, уларга бошпана бериб, меҳр кўрсатган. Ўзининг меҳнатсеварлиги ва қатъий иродаси, халқлар ўртасидаги менталитети ўхшашлиги туфайли корейслар Ўзбекистонда иккинчи Ватанини топган. Улар Ўзбекистоннинг тенг ҳуқуқли фуқаросига, жамиятнинг фаол аъзоларига айланган.\nБугунги кунда мамлакатда 180 мингдан зиёд корейс миллатига мансуб фуқаролар яшайди. Уларнинг уч юзга яқини Ўзбекистоннинг юксак мукофотлари билан тақдирланган.\nЎзбекистон олийгоҳларида янги ўқув йили 4 сентябрдан бошланади\nМамлакат олий таълим муассасаларида янги 2019/2020 ўқув йили 4 сентябрдан бошланади.\n10:57Андижон шаҳар ҳокими лавозимидан озод этилди\n10:33Бош вазир конференция қатнашчиларига Шавкат Мирзиёевнинг табригини ўқиб эшиттирди\n09:51Ўзбекистон олийгоҳларида янги ўқув йили 4 сентябрдан бошланади


Бадиий ижод | Улуғбек Ҳамдам расмий саҳифаси | Страница 2\nИжодкор масъулияти (facebook саҳифаларидаги кескин баҳс)\nЭр-хотин машинага ўтиришдию дала ҳовлига йўл олишди. Йўл узоғи ундан-бундан гаплашиб боришди. Айниқса, эрнинг завқу шавқ билан айтган аскияларидан хотиннинг ичаклари нақ узилгудек бўлди. “Бас, бас қилинг, дейман, илтимос!” дея қийқирганча эрнинг елкасига уриб ҳам турди хотин. Хуллас, машинанинг ичида машинани бошига кўтариб келишди. Айтганча, бозор-ўчар учун йўл-йўлакай аллақайси бир гузарда тўхташиб олди. Шошмасдан, бир-бир босиб, сотувчилар билан ҳазил-мутойибалашиб қилишди харидларини.\n“Худо хоҳласа, бундан кейинги ҳаётимиз янаям гўзал бўлади!” — дея аёлига меҳр билан боқди эр машинага келиб ўтиришганда. Завжа жавоб ўрнига кулиб қўйди. “Ахир, бола-чақадан тинчиб, ўзимиз учун яшайдиган вақтга кириб кепқолдик, асалим!” — эркак аёлнинг қўлини ушлаб сиқди. — Энди ҳар кунимиз байрамдек ўтади, эшитяпсанми, байрамдек! Давоми →\nБугун у ишдан кетди. Ишдан-а?!.. Ҳа-ҳа, ишдан кетди деяпман мен сизга… Бақирганим йўқ. Мен бор йўғи унинг ишдан кетганидан хабар бераяпман. Шу тобдаги кўнгил ҳолим унинг ишдан кетганлиги ҳақидаги хабар мазмунига мос. Тўғрироғи, хабар мени ўз сажиясига кўра созлаб олди гўё. Шунинг учун ҳам сизга бақираётгандек туюлган бўлишим мумкин, аслида ундай эмас. Ахир, бир кун сиз ҳам, мен ҳам, хуллас, ҳаммамиз ишдан кетишимиз мумкин-ку… (ўшанда керак бўпқолар балки бу гаплар). «Қаёққа?» — дейсизми?… Билмадим. Ҳамма гап шунда бўлса керак. Дарҳақиқат, ишдан кетгандан кейин одам қаёққа борар экан?.. Ишлаб туриб ўлиб қолса, унинг қаён бориши маълум: чин дунёга… Лекин ўлмасдан бурун ишдан кетса-чи? Кейин нима бўлади. У ишдан қаерга боради?.. Давоми →\nАгар ҳақиқат менинг юзимга оёқ босиб\nўтишни тақозо этсаю сен буни қилмасанг, асло рози эмасман.\nПиллапоя бўлдим сенга, азизим,\nСен ҳам гал келганда пиллапоя бўл!\nОдамларнинг оқими худди пишқириб оқаётган дарёни эслатарди. Кимдир қаддини тик тутган ҳолда ўртада гердайиб борар, кимдир эгилиб-майишганганча четда, пиллапоя тутқичига суянган кўйи аранг ҳаракатланарди. Ҳамма ўз кучи етганча кўтарилиб борарди-да, узун йўлакдан бошланган қаватларга кириб кўздан ғойиб бўлишарди. Аммо кўпчилик, барибир, имкон қадар юқорироқ чиқишга орзуманд эди. Атиги бир қават бўлса ҳам тепароққа илашгиси келарди уларнинг. Шунинг-чун ҳам вужудини куч-қувват бутунлай тарк этгунга қадар кўтарилиб келиб, ниҳоят, ҳоли ўзига аён бўлгачгина қаршисидан чиққан қаватга чор-ночор ўзини топширарди. Давоми →\nКимки бир кўнгли бузуғнинг хотирин шод айлағай,\nОнча борким, Каъба вайрон бўлса обод айлағай.\nКўклам келдию ҳовлидан бир қушча кетмас бўлди. Аввалари эътибор қилмаган эканми, Ҳусан энди унга кунда кўзи тушади: қушча гоҳ у, гоҳ бу дарахтга танда қўяди. Гуллаш пайтида эса бошига оқ рўмол ташлаган ўрикдан айрилмай қолди. Бўшади, дегунча дераза қаршисида михланганча ўтирадиган, узун-узун хаёллар сурадиган шеригини Ҳасан ўнғай ҳар фурсатда бир яниб олади. Ҳозир ҳам шундай бўлди: “Ҳм-м, тағин қўзғаб қолдими дардинг? Ундан кўра мажлисни ўйламайсанми? Шайх Аҳмад Жунайд ҳазратлари билан учрашув ҳаётингда бурилиш ясаши мумкин, Ҳусан! Ҳой, кимга гапиряпман мен? Девордан фарқинг қолмабди-ку!.. – дея жириллади у. Лекин муҳатобининг парвосиз ўтирганини кўриб умидсиз қўл силтади. – Қўй-э, гўё жаннатга йўлланмаси бор одамдек тутасан ўзингни?..” Давоми →\nШундоқ рўбарўмда қоя – қиррадор тошли, тик ва баҳайбат. Устида ҳилпираб турган алвонранг, ваҳшийларча гўзал лолага ҳамма ўзини уради. Осмон қизғиш, қора ва оқ – олачипор булутдан кўйлак кийган. На тун ва на кун, аллақандай аралаш палла. Пастдан қараганда буларнинг ҳаммаси жонларга қутқу соларак юксак қоянинг тепасида тебранаётган гулнинг ортида муҳташам манзара яратган. Назаримда осмоннинг энг олий орзуси ушалганди – безанган кўйи лоланинг атрофида парвона. Тубанда нима гап? Одамлар – қанчаси қояга тирмашиб, афсонавий чечак сари кўтарилаётган, қанчаси қулаб юзларча метр пастда қолган тошларга урилиб парчаланган. Масофанинг ҳатто ўртасигача ҳали ҳеч зот етолмаган. Ахир бунда ҳомиладор аёлнинг қорнидек бўртган чиқиқлар мавжуд эдики, бошқа тикликлардан эсон-омон ошган саноқли кишилар ҳам айнан шу бурилишларда ҳаёт билан видолашаётганди. Давоми →\nБир пиёла сув (туш-ҳикоя)\nТавба, ўзимга ҳам қизиқ бу иш. Шунча замонавий улов турганда, алмисоқдан қолган аравага нима бор? Унга ортилган юк-чи? Нима у ўзи? Устига аллақандай матолар ташланган, ўралган, чирмалган. Аммо бори – шу. Ортиғини истасам ҳам сизга айтолмайман. Давоми →\nПарча-парча бўлдим, қайдасан?\nЮрагимда жарлик, қайдасан,\nҚулаб тушмоқдаман, қайдасан?\nЁлғизлигим зўрлик, қайдасан,\nПарча-парча бўлдим, қайдасан?..\nЎшанда мен бир гурунглашиб келай деб, дўстимнинг уйига йўл олдим. Етиб келиб қўнғироқ тугмасини босдим: садо чиқмади. Яна босдим: жимлик. Бурилиб кетмоқчи бўлганимда ичкаридан тарақлаган сас келди, қулоқ тутдим: хиёл ўтмай товуш такрорланди. Ажабсиниб эшикни итаргандим, қулфланмаган экан -очилди-кетди. Дўстимнинг исмини тутиб чақирдим: жавоб бўлмади, фақат яна нимадир тарақлади. Қизиқсиниб ичкарига мўраладим. Уйда бесаранжомлик ҳукмрон: полда китоб, дафтар ва ёзилган-чизилган турли хил қоғозлар сочилган, ҳамма ёққа эркагу аёлнинг кийимлари, болалар ўйинчоқлари ташланган, ўриндиқлар бетартиб қаққайган, стол устида чойнак, пиёла, пичоқ ва нон унутилган, кундуз бўлишига қарамай, чироқ ёқилган эди… Шу пайт ҳалиги сас тағин эътиборимни ўзига тортди. Бу – очиқ қолган дераза қанотининг шамолда у ёқдан бу ёққа урилганда чиққан товуш эди. Беихтиёр ўша томонга юрдим. Оқ, ҳарир парда ҳавода ўйноқлаб юзимни силай бошлади. Ташқарига кўз солдим: дарахтзор, у ҳам ўз ҳаракатига муносиб равишда ёқимли шовулларди. Негадир ич-ичимда нимадир бир сесканиб тушди… Давоми →\n← Олдинги саҳифа


09:57, 20.03.2020 // 64594\nЎзбекистон Мусулмонлари идораси Уламолар кенгаши фатвоси билан 17 мартдан беш вақт жамоат намозлари ва жума намозига жамланмаслик, балки намозларни уйда адо этиш вақтинча жорий этилди. Мусулмонлар идораси Фатво ҳайъати жума намозни 3—4 киши уйда ўқиб олиш мумкинми деган саволга жавоб берган.\n«Эртага жума куни бўлиши муносабати билан: ‘Жума намозини уйда ўқисак бўладими?’ – деган саволлар кўпайди. Ўзбекистон мусулмонлари идораси Уламолар кенгаши фатвосида ҳам жума намози ўрнига уйда пешин намози адо этилиши айтилган. Фиқҳий манбаларимизга мурожаат қиладиган бўлсак, жума намози дуруст бўлиши учун жума намозига давлат бошлиғи ёки унинг ўринбосари томонидан умумий рухсат (изни омма) бўлиши, жума намозини одамларга муфтий томонидан тайинланган киши адо қилиб бериши керак.\nДемак, жума намозини уйда ўқилганда мана шу шартлар топилмайди, натижада намоз дуруст бўлмайди. Бу ҳақида муҳаққиқ олим Мулла Али Қори раҳимаҳуллоҳ: «Жумани адо қилиш учун умумий рухсат (изни омма) бўлиши шарт қилинган. Чунки жума – Ислом шиорларидан бири. Уни одамлар орасида очиқчасига қоим қилиш шарт бўлади», — дейилади хабарда.\nБу мавзуда Ибн Обидин раҳимаҳуллоҳ: «Умумий рухсат – жоме масжиди очилиб, одамлар киришига рухсат бўлишидир. Ҳатто, агар масжидда бир жамоат йиғилиб, эшикни ёпиб олиб жума намозини ўқисалар, намозлари дуруст бўлмайди», — дея таъкидлаган.\nМусулмонлар идораси раисининг биринчи ўринбосари Ҳомиджон Ишматбековнинг «Kun.uz» билан суҳбатида таъкидлашича, доимий равишда жамоат ёки жума намозини адо этиб юрган банда узрли сабаб боис, уни адо эта олмаса, Аллоҳ таборака ва таоло унга жамоат ва жума намози савобини беравериши ҳақида ривоятлар ворид бўлган.\n«Кўпчилик намозхонларимизда жума намозини 3—4 киши бўлиб, уйда ўқиш мумкинми?», — деган саволга раис ўринбосари қуйидагича жавоб қайтарган.\n12:53 Бугун // 112774\n12:23 Бугун // 98473\n14:16 Кеча // 83066


100 минглик банкнота доллар ўрнини босади - Parstoday\n100 минглик банкнота доллар ўрнини босади\nфеврал 02, 2019 19:21 Asia/Tashkent\nЖорий йилнинг 15 январь куни Ўзбекистон Республикаси Олий Мажлиси Сенати 100000 (юз минг) сўмлик банкнот намунаси ва дизайнини маъқуллагани ҳақида хабар берган эдик.\nЎзбекистон Марказий банкнинг Пул-кредит сиёсати департаменти директори Беҳзод Ҳамроевнинг таъкидлашича, 100 000 номиналдаги купюра асосан жамғариш учун фойдаланилади. Бу ҳақда “Правда востока” нашри хабар берди.\nМарказий банк вакили бир қисм аҳоли ҳамон пулини долларга айлантириб, ёстиқ остида сақлаётганига тўхталиб ўтган. “10 минг доллар мисолида олганда 2018 йилда бир фуқаро курснинг 8150 сўмдан 8300 сўмга етиши натижасида маблағини 1,5 млн сўмга кўпайтириб олган. Агар ўша пуллар банкда сақланганда фойда бир неча миллон сўм бўлиши мумкин эди”, деб таъкидланади хабарда. 50 минглик купюра чиққанда, айтайлик, бир стакан семечка нархи ўзгармади. Бундай мисоллар кўп.\nИнфляцияга ҳатто ҚҚЧ тўловчиларнинг кўпайиши ҳам таъсир қилмайди”, деб тушунтирган Беҳзод Ҳамроев. У шунингдек, 50, 100, 200 ва 500 номиналдаги танга пулларнинг муомалаг киритилиши ҳам у қадар самарали бўлмаганини қўшимча қилган. бунинг сабаби ўлароқ икки омилни келтирган. Биринчидан, одамлар металл пул ишлатишга одатланмаган, иккинчидан, бу номиналдаги қоғоз пуллар ҳамон муомаладан йиғиштириб олинмаган.\nЎзбекистонда 100 минг сўмлик банкнота чиқарилади\nЎзбекистонда янги антирекорд — 24 соат ичида 924 кишида коронавирус аниқланди ва 8 киши қурбон бўлди


Бойнинг кўзи — хонда, йўқнинг кўзи — нонда\nКамбағалликка қарши кураш олиб борамиз... Қандай?\nКамбағаллик юртимизда кўп йиллар «ёпиқ мавзу» бўлиб келди. 2020 йил 24 январь куни Ўзбекистон Президенти Шавкат Мирзиёевнинг Олий Мажлисга Мурожаатномасида бу ҳақда очиқ-ойдин гапирилди ва тарихимизда биринчи марта камбағалликни қисқартириш устувор вазифа сифатида белгиланди. Шунингдек, айнан тадбиркорликни ривожлантириш ва касбга тайёрлаш орқали камбағалликни камайтириш бўйича алоҳида йиғилиш ўтказилди, ушбу йўналиш бўйича махсус дастур ишлаб чиқилиши эълон қилинди.\nКамбағал ким? У қандай ҳаёт кечиради? Бой ёки камбағалликнинг ўлчами, шамойили, тамойили нималарда кўринади? Унга қарши қандай курашилади?\nДунёда камбағалликнинг ўлчами, индекси ўрнатилган. Жаҳон банки вақт - вақти билан қашшоқликнинг халқаро даражасини эълон қилади. Чунки пул, ҳатто доллар йиллар мобайнида қадрсизланади. 2008 йилдан бошлаб қашшоқликнинг глобал даражаси 1,25 АҚШ доллари эди, яъни кунига шундан кам пул топадиган инсон қашшоқ ҳисобланарди. 2015 йил октябридан бу даража 1,9 АҚШ доллари этиб белгиланди. Бугунги кунда кунига 2,5 АҚШ доллари пулга куни қолган киши қашшоқдир.\nХалқаро ҳисоб-китобларга кўра, айни пайтда ер юзида 700-800 миллион қашшоқ бор.\nҚашшоқликнинг глобал даражаси нимадан келиб чиқиб ҳисобланган?\nКунига 2,5 АҚШ долларидан кам пул топа оладиган инсон, қоида тариқасида, ўзининг овқатга, кийимга ва турар-жойга бўлган эҳтиёжини қондира олмайди. Қашшоқлик даражасида бўлиш учун фақат ўзи ўзини боқадиган одам ҳам ойига 75 АҚШ долларидан зиёд пул топиши керак. Оилани олсак-чи, айтайлик, оилада она – уй бекаси бўлса, учта вояга етмаган (маош олмайдиган) фарзанд бўлса, оила боқувчиси 375 АҚШ долларига тенг маош олса, бу оила қашшоқдир. Бу – дунёнинг ўлчами. АҚШ ўзи учун қашшоқлик даражасини кунига 4 доллар этиб белгилаган. Дунёдаги тараққиёт соҳасида шерикликнинг Бутунжаҳон ассоциацияси 2019 йил 13 декабрида 2020 йилда қашшоқликка қарши кураш учун 82 миллиард АҚШ доллари ажратишга азм қилди. Қашшоқлик дунёвий муаммодир.\nБир тийиндан бераётган халқ\nХўш, агар оила боқувчиси ўртача 375 АҚШ долларидан зиёд маош олса, оила қашшоқлик чегарасидан зиёд бўлса, яъни камида уч-уч ярим миллион сўм маош олиши лозим бўлса, Ўзбекистонда қанча қашшоқ бўлиши мумкин?!\nЎзбекистон Молия вазирлиги ва Давлат солиқ қўмитаси эълон қилган расмий маълумотга кўра, ишлайдиган аҳолининг деярли ярми (43,6 %) маоши ўтган йили 1 миллион сўмдан ошмаган, яъни 100 доллар ат рофида бўлган. Яна чорак қисм ҳамюртимиз маоши ойига 2 миллион сўм атрофида бўлган. Демак, камида 75 фоиз аҳоли халқаро мезонларга кўра қашшоқ ҳисобланиши мумкин. Фақат чет элдан ишлаб келганларнинг маблағи (мамл акатга йилига 7-9 миллиард АҚШ долл ари киради), томорқалардан, ишдан ташқари бажариладиган қўшимча ишлардан тушумлар қашшоқлик даражасини бироз енгиллаштиради, холос. Фақат 4,3 фоиз аҳолининг даромади ойига – 5 миллион ёки ундан зиёд бўлган. Умуман бизда одамдай яшаётганлар 1-2 фоиз (уч миллион киши) бўлса керак, уларнинг даромади қолган 98 фоиз (ўттиз миллион) одамникига тенг.\nСтатистика муассасалари берадиган «ўртача ҳисобда» ҳаммаси чидаса бўладиган тарзда кўриниши мумкин. Бунинг сабаби оддий: дейлик, бир киши гўшт ейди, бошқа оила гуруч ейди, учинчи оила яшил карамнинг ўзини еб ўтирибди. «Ўртача олганда» – ҳамма гўшту гуручли, карам баргига ўралган оромижон дўлма «еб» ўтирган бўлади. Эҳтимол йигирматача шаҳар бойларию ҳокимининг даромадини уч миллионли шаҳар аҳолисига бўлиб чиқса, «ўртача даромад» статистикаси чиройли чиқар.\nУмуман жаҳонда бойлар ва камбағаллар ўртасида тафовут ошиб бормоқда. Жаҳондаги 26 нафар бой инсоннинг даромади дунё аҳолиси ярмининг даромадидан ортиқдир. Ўтган йил мобайнида дунёдаги бойлар янада бойидилар ва қашшоқлар ундан-да қашшоқлашдилар. Ҳатто Хитойда коронавирус билан кураш асносида 14 та янги миллиардер пайдо бўлди. Биргина 2018 йилнинг ўзида бойларнинг даромади 900 миллиард АҚШ долларига ошди, яъни ҳар куни 2,5 миллиард долларга кўпайди. Худди шу вақт мобайнида жаҳон аҳолисининг қашшоқ қисми 11 фоизга қашшоқлашди.\nСолиқлар-чи? Солиқни асосан оддий одамлар тўлайдилар. Бойлар солиқдан қочишнинг йўлини яхши билади. Дунёда солиққа тўланган ҳар бир долларнинг фақат 4 центигина бойлардан тушган солиқдир.\nАфсуски, ҳукуматлар бойларнинг фирма ва корпорацияларига, монополистларга солиқ имтиёзлари беради, халқнинг маҳсулотлари ва хизмат турларига, нон, туз, ёғ, шакар ва бошқа маҳсулотлар нархига таъсир кўрсатадиган электр, газ, бензин каби энергия ташувчиларга эса солиқни оширади, чунки халқнинг сони кўп. Ўзбек халқ мақолида айтилгани каби, «Бир тийиндан берса, тўйдиради…» Аммо мақолнинг давоми ҳам бор: «…бир муштдан урса, ўлдиради».\nАлбатта, халққа ёқиш учун бюджетнинг ижтимоийлиги мақталади, «кам таъминланган оилалар»га турли дастурлар эълон қилинади, «ҳолвайтар» ваъда қилинади. Афсуски ўша «ҳолвайтар»ни ҳам халққа етиб келгунча, йўлда бойлар «ялаб» қўяди. Молиявий дастурларга тушган одамлар манс абдор кўзида ҳисобот катакчалари ичидаги «матн қаторлари» ва «рақамлар»га айланади, одамлик қимматини йўқотади.\nҚашшоқларни кўриш учун кўчага чиқиб, назар солиш кифоя. Ҳашаматли «гипермаркет» кассасининг қаршисида буханка нон тутиб, тийин-тийинларини санаётган кампирларга бир боқинг, кўчада тиланчилик қилаётган чолларга, «машинангизни ювиб, артиб берайми» деб ялинаётган болаларга қаранг. Дил оғриғи бўлган муаммо ва бу масала чорак аср давомида ҳеч кимнинг «эсига келмади».\nҚашшоқликнинг сабаби қаерда?\nҚашшоқликнинг сиёсий (маъмурий-буйруқбозлик тизимининг сақланганлиги), иқтисодий (монополистик ва олигархик иқтисод, ишсизлик, маошнинг озлиги, жамғармаларнинг йўқлиги), ҳуқуқий (кичик бизнес ва аҳолининг ҳуқуқий ҳимояси заифлиги), маъмурий (давлат тизимининг самарасизлиги), ижтимоий (ижтимоий алоқалар ривожининг сустлиги, табақаланиш, шахснинг ижтимоийлашмаганлиги), маданий (камбағал учун садақадан бошқа эътибор камлиги, илм-фан, китобга қизиқмаслик) ва шахсий (беморлик, дангасалик, боқимандалик, шахснинг паст маънавияти ва руҳий парокандалиги) сабаблари бор.\nАфсуски, ҳокимият ҳамиша шахсий сабабларни биринчи ўринга қўйиб келарди, яъни халқни «боқиманда»ликда, «дангаса»ликда айблашни хуш кўрарди. Уларга кредит берса, дастгоҳ берса, ишлаб, бойиб кетади, деб ўйларди. Маъмурий-буйруқбозлик тизимини ислоҳ қилишни истамасди. Натижада, банк кредит бериш учун «откат» (пора) сўрарди, солиқчи ва прокурор ҳаракатга тушган «дангаса»нинг бизнесидан «доля» (улуш) талаб этади, талайвериб, хонавайрон қиларди. Яъни янги ислоҳотларнинг комплекс амалга ошишигина кўп муаммолар қатори қашшоқликни енгиш учун имкон бериши мумкин, бошқа йўл йўқ.\nМамлакатдаги оммавий қашшоқликнинг асосий ижтимоий-сиёсий сабабларидан энг биринчиси деб коррупцияни тилга оламиз. Коррупция – яширин иқтисодни кучайтиради, бюджет тушумини камайтиради, давлат кучини сусайтиради, монополистларга имтиёзлар бериб, рақобатни йўқ қилади, самарали бозор иқтисодини пароканда этади, оқил ва омилкор мулкдорлар синфини йўқ қилади, жамиятни маънан тубанлаштиради, сармоядорларни қўрқитади ва ниҳоят, қашшоқларни баттар қашшоқлаштиради ва кўпайтиради.\nКамбағалликнинг яна бир сабаби – иқтисодда ўрта ва кичик бизнеснинг оғир аҳволдалиги, мулкчилик кафолатланмаганлиги, бозор механизмлари ишламаслиги, самарасиз давлат иқтисоди ва олигархик монополияларнинг ҳимоясиз тадбиркорлар ва фермерларга босимидир.\nДавлат ўз асрини яшаб бўлган монопол корхоналарини, компанияларини, дабдабали коррупцион лойиҳаларни субсидиялашда давом этар экан, иқтисод оғирлашаверади, кабағал кўпаяверади. Давлат самарасиз монополларга имтиёз бераверади, аммо бу соҳаларнинг «аҳамияти» пуфлаб шиширилганлигига эътибор қаратмайди.\nШундай қилиб, камбағалликнинг сабаблари сифатида миллий иқтисоднинг глобал жараёнларга монандлашмаганини, монопол иқтисод соҳалари рақобатбардош эмаслигини, ишлаб чиқаришнинг самарасизлиги ва яхши ташкил этилмаганлигини келтириш мумкин.\nДарҳақиқат, Ўзбекистондаги камбағалликнинг асосий сабаби халқнинг менталитети, «дангаса»лиги эмас, асосий сабаблар коррупция, кичик бизнеснинг йўлсизлиги, бозор иқтисодининг тўлақонли жорий этилмаганлиги, асосий «тадбиркор», мулк эгаси ва саноатчи давлат бўлиб қолаётган иқтисоднинг монополлашгани, бошқарувнинг маъмурий-буйруқбозлик усули сақланиб қолиши, сиёсий, маъмурий ва иқтисодий ислоҳотлар тўлақонли амалга ошмаётганлигидир.\nКамбағалликнинг иқтисодий тилсими\nФаровон ва бахтли юрт шуки, бойлиги халқининг қўлидан давлат олгани эмас, халқининг қўлида кўпроқ қолганидир. Афсуски, охирги пайтларда ҳаётий зарур маҳсулотлар ва хизматларнинг нархи ошиб боргани сари одамларнинг қўлида яшашдан ортиқча маблағ қолмаётир. Паспортни ҳадеб янгилаш, янги ҳайдовчилик гувоҳномаси киритиш, йўл қоидалари бузиш жаримасини ошириш, авто ойнасини қорайтиришга пул жорий қилиш, иссиқ сув, совуқ сув, газ ва ҳоказо хизматлар нархини тинимсиз ошириш, бензинга йўл солиғини қўшиш ва ҳоказо минг турли усуллар билан халқнинг қўлида озиқ-овқат пулидан бошқага пул деярли қолмаяпти.\nЖурналистлар билан мулоқотда Молия вазири «агар бозор иқтисодиёти қурмоқчи бўлсак, унда нархлар эркин бўлиши» кераклигини айтади. Ажабо, мантиқни қаранг: Нарх ошириш зарур бўлса, бозор иқтисоди керак, лекин монополияни тугатинг, ҳалол рақобатга йўл беринг десанг, «ҳали эрта»!\nХалқнинг қўлида пул қолмаса, иқтисод тўхтайди.\nЭнди тасаввур қилинг, дейлик, шу инсонларнинг қўлига пул тушса, улар нима қилади, машина олади – машина заводи ишлайди, сочини сартарошга олдиради – сартарошнинг рўзғори ҳам фаровон бўлади, таксига чиқади – ҳайдовчининг оиласини боқишга ҳисса қўшади, уй қуради – ғишт, цемент, оҳак заводлари ишлайди, усталар, сувоқчилар, тунукачиларга иш топилади, тўй қилади – ресторанлар, ҳофизлар, қандолатчилар ва бошқа юзлаб соҳалар ишлайди. Иқтисодни ишлатадиган истеъмолчи халқдир. Давлатни ҳам шу халқ боқади. Кўряпсизки, одамлар қўлидаги маблағ иқтисодиётни юритади. Агар халқни буткул қашшоқ қилсак, иқтисодимиз ҳам тўхтайди.\nАгар камбағаллар ҳам ишга тушсалар, пул топсалар ва қўли уч-тўрт сўм кўрса, бу бозор учун, иқтисод учун янги харидор ва хизматлар истеъмолчиси демакдир. Давлат халқдан юлишга эмас, халқда кўпроқ қолдиришга ҳаракат қилиши керак. Акс ҳолда давлат бойигани билан халқ қашшоқ бўлади, давлатнинг бойлигини коррупционерлар еб қўяди.\nКамбағалликка қарши пул билан эмас, ақл ва билим билан курашиш керак. Шунинг учун давлатимиз раҳбари Шавкат Мирзиёев камбағалларга балиқ эмас, қармоқ берамиз, яъни уларни касбга ўргатамиз ва бизнесга тортамиз, деган эди. Энди ҳамма гап сармоянинг йўлда туналмай, камбағалгача етиб боришида ва бизнесни маъмурий ва ҳуқуқ-тартибот идоралари босимидан қутқара олишдадир.\nКоррупция камбағалликни туғдиради, камбағаллик эса маданиятни, маънавиятни еб битиради, жамиятдаги ўзаро ишончни йўқотади. Қашшоқлик тараққиёт кушандасидир.\nУмуман олганда, камбағалликка қарши курашнинг икки йўли бор.\nБиринчи йўл – давлат умуман иқтисодга бозор иқтисодини жорий этади, тадбиркорликка кенг йўл очади, мулк ҳуқуқини ҳимоя қилади, монополияга йўл қўймайди, солиқларни қулайлаштиради ва натижада кучли иқтисод даромадларни оширади ва қашшоқлик йўқолади. Аммо, аҳволга боқсак, статистика даромадлар, ялпи ички маҳсулот йилдан-йилга ўсаётганлигидан хабар беради, бу суръат билан аллақачон Америкадан ўтиб кетишимиз керак эди, бироқ бойлар бойиб боргани сари, камбағаллар кўпаймоқда.\nИккинчи йўл – бевосита камбағал оилаларга ёрдам бериш, қашшоқ одамларнинг ҳаёт даражасини ошириш. Бу фақат бойликни, маблағларни қайта тақсимлаш, бойлардан бир қисмини юлиб, камбағалларга беришдир. Бу чорани одамларда боқимандалик кайфиятига олиб келишда, ишсизликни оширишда айблашади. Лекин биздаги қашшоқлик ишсизлик туфайли эмас, ишлаганларнинг ҳам маоши камлигидадир, халқ иш йўқлигидан қашшоқ эмас, ишлаб кам маош олганидан қашшоқдир ва шунинг учун ўзини хориж меҳнат бозорига урмоқда.\nЎзбекистон Президенти Шавкат Мирзиёев: «...биз шу пайтгача акс арият фуқароларимиз ҳақиқатан ҳам камбағал эканини кўриб-кўрмасликка, эшитиб- эшитмаганликка олдик. Бу нотўғри.\nАфсуски, дастлабки ҳисоб-китобларга кўра, халқимизнинг 4-5 фоизи камбағал экани аниқланди. Энди яшириш керак эмас... Биздаги маълумотларга кўра, Қашқадарё вилояти камбағаллик муаммоси бўйича энг оғир ҳудуд ҳисобланади. 700 минг аҳоли камбағал. Бу жами аҳолининг қарийб 21 фоизини ташкил этмоқда. Шунингдек, Қорақалпоғистон Республикасида 500 минг, Сурхондарё вилоятида 500 минг, Наманган вилоятида 400 минг, Жиззах вилоятида 210 минг ва Сирдарё вилоятида 130 минг аҳоли камбағал».\nШундай экан, камбағалликка қарши курашнинг биринчи қадами уни келтириб чиқараётган сабабларга қарши курашиш бўлиши керак. Экспертларнинг фикрича, бунинг учун солиқ солинмайдиган минимумга қайтилиши керак. Бу минимум камида яшаш минимуми даражасида бўлиши шарт. Қонунчилик билан яшаш минимуми белгиланиши керак. Бойларнинг даромади ва мулкларига солиқ каррасига оширилиши лозим. Ўзбекистон дунёдаги энг адолатсиз давлатлардан бири бу борада. Бизнес эгаси фойдадан 5 фоиз (шуни ҳам тўласа агар), ёлланма ишчи эса – 12 фоиз солиқ тўлайди. Монополияни, айниқса давлат ва ҳукумат идоралари бенефициарлигидаги хусусий монополияларни йўқ қилмай туриб камбағалликни камайтириб бўлмайди. Амалдор бизнесменлар фойдасига чиқарилган ҳар солиқ, ҳар бир бож, ҳар бир имтиёз қолганларни ёппасига камбағаллаштиради. Коррупцияга қарши кураш ҳалол, адолатли, қонуний ва ҳамма учун тенг бўлиши керак. Камбағалликка қарши курашга ажратилган пуллар ҳам йўл-йўлакай ўзлаштирилишига йўл қўймаслик муҳимдир. Камбағалликка қарши кураш яна бечора ўрта ва кичик бизнесни талаш усулига айланиб кетмаслиги керак. Солиқ тўлагандан кейин бизнес ҳомийлик қилишга, пакет қилиб беришга, ҳокимлар кўрсатган фирмаларга пул ўтказиб беришга мажбур эмас. Тадбиркор саховатни имкони бўлса ва чин дилдан қилиши мумкин.\nМарказий банк маълумотларига кўра аҳоли томонидан олинган кредитлар биринчи навбатда автомашина олишга, кейин маиший техникалар, кейин мебеллар, кейин уй таъмир жиҳозларига ва тиббий даволанишга ишлатилган. Яъни ҳали халқ олган кредитларни ҳам пулдан-пул чиқаришга, иш очишга сарфламаяпти. Мана, муаммонинг илдизи қаерда!\nРивоят қилишларича, тасаввуф аҳлидан бўлмиш Шақиқ Балхий раҳматуллоҳи алайҳ тижорат мақсадида йўлга отланади ва сафари узоққа чўзилишини ҳисобга олиб, нарсаларини тақводор ва зоҳид дўсти Иброҳим ибн Адҳам раҳимаҳуллоҳ ҳазратларига омонат қолдиради. Лекин кўп ўтмай Шақиқ Балхий сафардан қайтиб келади. Иброҳим ибн Адҳам ҳазратлари:\n«Нега бунча эрта қайтдинг?» деб сўраганида Шақиқ Балхий: «Йўлда бироз дам олиш учун четга чиқдим. Қарасам, у ерда бир чалажон, кўзлари кўр қуш ётар эди. Ҳайрон бўлиб ўзимга ўзим: «Бу қуш юра олмаса, кўра олмаса, бундай жойда қандай қилиб жон сақлаяпти экан?» – дедим. Кўп ўтмай бир қуш унга таом кўтариб келди ва бу ҳаракатини кун бўйи бир неча маротаба такрорлади. Кейин ўзимга ўзим дедим: «Шундай жойда бу қушни ризқлантириб қўйган Зот менга ҳам ризқ беради», – дедим-да ортга қайтдим». Шунда Иброҳим ибн Адҳам раҳимаҳуллоҳ бундай дедилар: «Эй, Шақиқ, нега бировларнинг қўлига қараб қолган қушнинг йўлини тутдинг? Нима учун ўзига ҳам, бошқаларга ҳам нафи тегадиган қушнинг йўлини танламадинг? Берувчи қўл олувчи қўлдан яхши эканини билмайсанми?» Шунда Шақиқ ўрнидан туриб ҳазратнинг қўлларидан ўпди ва «Эй Абу Исҳоқ, сиз бизнинг ҳақиқий устозимизсиз» деди ва яна сафарга отланди.\nШунинг учун бандадан – ҳаракат, Яратгандан – баракот. «Аллоҳ сизга ерни қароргоҳ, осмонни том қилган ва сизларнинг суратларингизни гўзал суратда қилган, сизларга пок нарсалардан ризқ берган Зотдир. Ана ўша Аллоҳ Роббингиздир. Бас, оламларнинг Робби Аллоҳ барокотли (юксак) бўлди».\nАлбатта, фалсафий-маънавий кесимда бойлик – қаноат, қашшоқлик – очкўзлик. Борига, еганига, кийганига ва масканига қаноат қилган киши маънан бойдир, саройлари бўлса-да, яна талаб қилаётган, пора сўраётган, қаллоблик қилаётганлар асли қашшоқ ва очлардир.\nБу жиҳатдан ўн йил қамоқда ўтирган, қамоқдан чиқиб Уругвай Президенти бўлса-да, қишлоқдаги кулбасида яшаган, «дунёдаги энг қашшоқ Президент» номини олган Хосе Маруканинг фикри ўринли: «Қашшоқликни эмас, қаноатни тарғиб қиламан. Ахир, сиз бирор жилвакор буюм сотиб олаётганда, пул тўламаяпсиз – ўша пулни топиш учун кетган вақтингизни, куч-қувватингизни, қалб ҳиссиётларингизни, сарфлаган умрингизни тўлаяпсиз, ҳаётингизни сарфлаб топган пулингизга олаяпсиз. Ҳолбуки, пулга ҳаётни сотиб олиб бўлмайди, ҳаётни қайтариб ҳам бўлмайди... Жуда заруридан ортиқчаси умрингиз кушандасидир».\nЯқинда Фарғонага сафар чоғида Шавкат Мирзиёев: «Менинг энг катта мақсадим – одамларни бой қилиш», деб айтди. Бу эса, қашшоқликни тугатиш, деганидир. Жаҳоннинг 127 давлати бўйича иқтисодий таҳлил ва башоратларни қилиб келадиган Focus Economics гуруҳи Ўзбекистонни дунёнинг энг қашшоқ ўн давлати қаторига қўйган. Қашшоқ ўнталикдан ўрин олган давлатларнинг аксари Суб Саҳара Африкаси давлатларидир. Улардаги муштарак жиҳат – яккаҳоким бошқарув, заиф молиявий институтлар ва коррупция хориж сармояларининг мамлакатга кириб келишига қаршилик қилади.\nҲозирда Ўзбекистон эски бошқарувининг меросидан фориғ бўлиш учун ислоҳотлар олиб бормоқда. Бу ислоҳотларнинг комплекс ўтказилиши ва сиёсий, иқтисодий, маъмурий, ижтимоий-маънавий соҳаларни қамраб олиши бошқа муаммолар қатори қашшоқликка ҳам барҳам беради, деган умид бор.\n🕔14:08, 10.05.2021 ✔53\n«ИЛДИЗИ БИЛАН ЧОПИНГЛАР, ДАРАХТЛАРИМИЗ КАМАЙИБ ҚОЛМАЙДИ...»\n🕔23:52, 01.05.2021 ✔304\nМаълумотларга кўра, битта дарахт йилига 15 минг литргача сувни тупроқда сақлайди. Дарахтларнинг атроф-муҳитга бераётган фойдаси туфайли мегаполислар ҳар йили 150 миллион долларга яқин маблағни тежайди.\n🕔23:46, 01.05.2021 ✔309\n✔ 53 🕔 14:08, 10.05.2021\n✔ 304 🕔 23:52, 01.05.2021\n✔ 309 🕔 23:46, 01.05.2021\nШахсга йўналтирилган таълим\nўқитувчини ҳам, ўқувчини ҳам фикрлашга ва изланишга ундайди\n✔ 305 🕔 23:41, 01.05.2021\n«ЮВИШ» НИ ҚАЧОН БАС ҚИЛАМИЗ?\nёхуд мустамлакачилар олиб кирган машъум сиёсат\nМақолани ёзиш учун узоқ ўйландим. Қўлимга тушган маълумотларни қайта-қайта ўқидим. Махтумқули айтганидек, дунё ясаниб, ўзини кўз-кўз қилиб, қалбимга соя ташлайверди, ташлайверди.\n✔ 502 🕔 17:36, 23.04.2021


ЕОИИ тўғрисида иқтисодий таҳлилнинг соддалиги ва сиёсий таҳлилнинг тақчиллиги – “BilimKarvoni”\nУшбу мақола мазкур масалага асосан сиёсатшунослик фани нуқтаи назардан ёндашилган ҳолда тайёрланган. Дарҳақиқат, сиёсий таҳлилсиз айрим иқтисодий қарашлар содда бўлиб кўриняпти, чунки тор иқтисодий таҳлил (турли рақамлар ва кўрсаткичлар орқали) баҳс-мунозараларни чалғитиб, аслида ўта мураккаб ва кўп ўлчамли воқеликни юзаки қарашлар ососида тасвирлашга олиб келиши мумкин.\nСиёсатшунослар иқтисодий таҳлилни сиёсий таҳлил билан параллел равишда олиб бориш керак деб ҳисоблайди. Чунки пироварди натижада ҳар қандай давлат функциялари билан боғлиқ йирик масала ўзининг у ёки бу сиёсий ечимини топади ва шу маънода у сиёсийлаштирилади.\nЎзбекистоннинг Евроосиё Иқтисодий Иттифоқига (ЕОИИ) кириш масаласи ҳам соф иқтисодий эмас, балки сиёсий ва, керак бўлса, геосиёсий масала ҳамдир. ЕОИИ ташкилотини нечоғли геосиёсий ўлчами мавжудлигини таҳлил қилишдан олдин айрим иқтисодий фикрларга баҳо берсак.\nЯқинда телевидениенинг Халқаро Пресс клуби кўрсатувида шу мавзу муҳокама қилинди. Унда ЕОИИда Россия якка тарзда устувор бўлишини танқидий баҳолаганларга жавобан айрим иқтисодчилар Европа Иттифоқида (ЕИ) ҳам шундай ҳолат мавжуд дея, Германияни мисол қилиб кўрсатиб, ЕИ кучли интеграцион тузилма бўлиб қоляпти деб, менимча мутлақо нотўғри далил келтиришди. Биринчидан, ЕИда энг кучли иқтисодлар бир давлат эмас, балки бир нечта бир бирига салоҳияти яқин бўлган давлатлардир – бу Германия, Франция, Буюк Британия, Испания, Нидерландия каби давтларлардир (яъни гегемон йўқ), ва энг кучлиси, яъни Германиянинг улуши фақат 22% атрофида. ЕОИИда эса Россиянинг улуши 80%дан ортиқ. Иккинчидан, ЕИ доирасида бўлган ўзаро савдо иттифоқнинг ташқарисида бўлган савдога нисбатан анча кўпроқ (60%дан баланд), айнан шу мезон интеграцион бирлашмани мустаҳкам сақлаб туради. ЕОИИ доирасида эса мутлақо бошқача ҳолат. Биргина Россиянинг ташқи савдосида ЕИ биринчи ўринни эгаллайди. ЕОИИ макони бу давлат учун (гарчи у етакчи бўлса ҳам) ҳатто устувор ҳам эмас. Учинчидан, ЕИ бу сиёсий иттифоқ, унинг федератив аломатлари шаклланиб келмоқда, ва шундай мақомда у нафақат ЕОИИдан кескин фарқ қилади, балки шу туфайли у кучли тузилмадир.\nМазкур телекўрсатувда айрим иқтисодчилар Польша каби Шарқий Европа мамлакатларини ЕИга киришини мисол қилиб, кичик ва бўш иқтисодга эга бўлган давлат ҳам ЕИга киришга интилган деб фикр билдирди. Тўғри, лекин улар шуни унутиб юборганки, Польша ва бошқа Шарқий Европа мамлакатларининг Европага киришига асосий сабаб бўлган омил иқтисодий эмас – сиёсийдир, яъни: Совет давлати қулаши арафасида, ва Шарқий Европа социалистик давлатларида “баҳмал инқилоблари” содир бўлиш натижасида бу давлатларнинг ягона мумкин бўлган танлови Европа эди.\nЕвроосиёга қайтсак. Иқтисодчиларнинг таъкидлашича, ЕОИИга кирсак, айрим монополист корхоналар ва бизнес ташкилотлар синади ва рақобат кучаяр эмиш: бу қандай қўпол капиталистик тафаккур ўзи? Агар монополистлар бўлса, наҳотки уларга фақат ташқи бозорга кириш орқали барҳам бериш мумкин бўлса? Ўзбекистон қонунчилиги шундоқ ҳам монополияларга қарши чораларни кўзда тутган эмасми, рақобатчилик шароитини яратиш ва қўллаб-қувватлаш бўйича давлат сиёсати шу пайтгача олиб борилмадими? Ўзимизга шунчалик ишонмай қўйдикми бу масалада?\nАгар савдо алмашинуви, инвестициялар келиши каби масалалар биз учун асосий мезон бўлса, унда Ўзбекистоннинг ташқи савдосида Хитой биринчи ўринда турибди ва ундан инвестициялар ҳам энг кўп келяпти десак, бундан Хитой билан бирлашайлик деган хулоса қилмаяпмиз-ку. Ҳўш, Россиянинг ташқи савдосида ЕОИИ мамлакатларининг улуши жуда кам, Россиянинг асосий савдо шериклари ЕОИИдан ташқарида, улар Европа Иттифоқи ва Хитой экан, унда РФ учун ЕОИИ нега керак, намунча у ушбу бирлашмани шиддат билан илгари сурмаса? ЕОИИ ўзи кимга кўпроқ керак? Кўриниб турибдики, мазкур масалани чуқур ўрганиш ва тушуниш учун кенг сиёсий таҳлилсиз тор иқтисодий таҳлилнинг ўзи етарли эмас.\nНима учун Арманистон, Қозоғистон ва Қирғизистон каби мамлакатлари тажрибаси пухта ўрганилмаяпти? Ёки бу давлатларнинг Иттифоқдаги аъзолиги силлиқ кечяптими? Уларнинг бу ташкилотдаги эришган ютуқлари ва йўқотишлари қандай бўлди? Ваҳоланки, ушбу давлатларда оддий аҳоли орасида ҳамда экспертлар доирасида ва хатто айрим сиёсатчилар орасида бу аъзоликдан қониқмаганлар сони кам эмас. Охирги пайтда бу борада бир қатор мақолалар чоп этилди.\nКези келганда Озарбайжоннинг позициясини эслатиш ўринли деб ўйлайман. Озарбайжон Президенти Илхом Алиев ўзининг интервьюсида шундай деган: «Биз аслида ҳозирги ҳолатимизни қониқарли деб ҳисоблаймиз. Шунинг учун биз ҳали иттифоқдаги тенденцияларни кузатишимиз керак. Интеграция йўлидан бориш учун мотивация керак. У иқтисодий, ижтимоий, сиёсий ва бошқа бўлиши мумкин. Биз бу борада иш олиб боряпмиз. Агар бугун мамлакат ушбу иттифоққа кирса, у аслида ўз иқтисодий ва сиёсий суверенитетининг бир қисми билан бўлишишга мажбур бўлади”. Мана шу интервью биз учун учта мухим фикр билан кўзга ташланади: шошилмаслик ва кузатиш; интеграциянинг нафақат иқтисодий, балки сиёсий ва бошқа ўлчамлари борлиги; суверенитетнинг бир қисмидан воз кечиш.\nМасалани янада кенгроқ ёйиб ўргансак, унинг халқаро ва геосиёсий жиҳатлари ҳам борлигини инкор этолмаймиз. ЕОИИда устувор бўлган Россиянинг халқаро аҳволи жуда мураккаб. Маълумки, у иқтисодий ва сиёсий санкциялар остида турибди. Санкциялар эса ҳам унинг ўз иқтисодига, ҳам у билан савдо ва иқтисодий ҳамкорлик қилаётган давлатларга (шу жумладан ЕОИИ доирасида) салбий таъсир қилмай қолмайди. Шу нуқтаи назардан, санкциялар тугасин, кейин кўрамиз, деган ёндашув ҳам мантиқдан ҳоли эмас. Ҳар қандай интеграцион тузилма, агар у буюк давлат етакчилигида ва устуворлигида илгари сурилса, албатта унинг буюклиги боис бу ҳаракатлар турли геосиёсий тасаввурлар ва реакцияларни уйғотиши табиий. Бежиз эмаски, Ўзбекистоннинг ЕОИИга кириш эҳтимоли ҳақида гаплар авж ола бошлаганда АҚШнинг мутасадди вакили ушбу жараённи салбий баҳолади.\nМасалага ҳолисона ёндашсак, улкан давлат бошчилигида (етакчилигида, устуворлигида) тузилаётган бирлашма доирасидаги муносабатларда ушбу давлатга нисбатан содиқлик муҳити шаклланишини эътироф этиш керак. Бу Россияга содиқлик (ёки мойиллик) яхши ёки ёмон дегани эмас. Бироқ, замонавий жаҳон тизими жуда мураккаб, ўзгарувчан бўлиб, унда янги жаҳон тартиботи шаклланиб бормоқда. Ўзбекистон каби ёш мустақил давлат мазкур тизимда ўзининг миллий манфаатларини тўғри англаши керак ва ташқи сиёсий ҳаракатларини муайян диверсификация тамойили асосида олиб бориши мақсадга мувофиқдир. Глобал миқёсда улкан давлатлар орасида кечаётган мураккаб геосиёсий жараёнлар шароитида Ўзбекистон улардан бирига содиқлик билдирса қанчалик тўғри бўларкин? Аслида РФ ва ЎзР орасида жуда яхши, икки томонлама дўстона муносабатлар ўрнатилган. Бу икки давлат, 2004-2005-йилларда имзолаган битимларга кўра, стратегик шерик ва иттифоқдош ҳисобланади.\nАммо, айнан шундай стратегик шартномалар, масалан, ЎзР ва АҚШ орасида ҳам имзоланган. Шунинг учун, икки томонлама муносабатларни кўп топонлама (ЕОИИ) муносабатлардан ажратиш лозим. ЕОИИга келсак, барча аъзолар учун унинг стратегик жозибадорлиги ягона улкан давлат соясида бир хил кўринмайди. Демак, икки томонлама ҳамкорликни давом эттириб, кўп томонлама ташкилотга аъзо бўлишга шошилмаслик керак.\nСиёсатшунослик фанида шундай қонуният ҳам мавжуд: ҳар қанақа иқтисодий интеграцияга киришган давлатлар орасида табиий равишда “хавфсизлик ҳамжамияти” деган муҳит пайдо бўлади. Бу нима дегани? Гап шундаки, интеграцион бирлашма доирасида умумий хавфсизлик манфаатлари шаклланади. Европа Иттифоқи, АСЕАН бирлашмаларидаги жараёнлар ушбу қонуниятни тасдиқламоқда ва Евроосиёдаги жараёнлар ҳам бундан истисно бўлмайди. Бежиз эмаски, ЕОИИдан олдин 2001-2014-йил давр давомида амал қилган ЕврАзЭС ташкилотига аъзо давлатлар бир вақтнинг ўзида Жамоа Хавфсизлик Битим Ташкилотига (русча ОДКБ) аъзо бўлган. Маълумки, 2006-йилда Ўзбекистон ЕврАзЭСга ва ОДКБга деярли бир вақтнинг ўзида кирган. 2008-йилда эса Ўзбекистон ЕврАзЭСдан чиқади ва 2012-йилда ОДКБдан ҳам чиқади. Бу фактларнинг сабоқли жиҳатларини унутмаслик керак. Эслатиш жоиз, Ўзбекистоннинг ОДКБга ўхшаган ҳарбий блокларда иштирок этмаслик тамойили давлатнинг Ташқи сиёсий концецпияси ва Миллий хавфсизлик концепциясида муҳрланган. Тўғри, хозир ОДКБга кириш масаласи умуман кўрилмаяпти, аммо юқорида айтганимдек “хавфсизлик ҳамжамияти” иқтисодий ҳамжамиятнинг маҳсули бўлиши муқаррардир.\nНиҳоят, ўзимизнинг минтақага, яъни Марказий Осиёга қайтсак.\nШу пайтгача Марказий Осиё (МО) интеграцияси нима учун амалга ошмайди деганда айрим таҳлилчилар МО мамлакатларининг иқисодий ва сиёсий тизимлари ҳар хил деб таъкидлаб келишди. Улар энди ЕОИИга киришни тарғиб қиляпти. Ҳўш, шундай экан, ўз минтақасида гўё бирлаша олмайдиган мамлакатлар қандай қилиб ундан-да йирикроқ ва мураккаброқ кўламда бирлаша оларкан? Аҳир Россия ва бошқа ЕОИИ мамлакатларининг (МОни ҳам қўшганда) иқтисодий ва сиёсий тизимларининг ҳар хиллиги янада кенгроқ ва кескинроқ кўринади-ку?\nҚолаверса, агар МО мамлакатлари ЕОИИ доирасида эркин савдо, ягона бозор каби ютуқларга эришса, унда нега айнан шу ютуқларга ўз минтақасида шу пайтгача эришмаган? Аҳир ЕОИИга бутун минтақа кирса, унда бари бир ўша ягона бозор ва эркин савдо маконининг бир бўлаги бўлар экан-ку. Балки аввало Марказий Осиё бешта мамлакатлари ўз маконида бирлашишга қодир эканлигини намойиш этган ҳолда ва бир кучга айланган ҳолда, сўнг йирикроқ бирлашма тўғрисида ўйласа маъқул бўлар? Чунки ҳар қандай иқтисодий интеграцион тузилма, юқорида таъкидланганидек, сиёсий тузилма, ЕОИИ эса хатто геосиёсий тузилма ҳамдир. Бошқача айтганда, йирик иттифоққа киришдан олдин Марказий Осиё мамлакатлари ўзининг иттифоқини барпо этиши стратегик аҳамият касб этади.\nБир таҳлилчи яқинда Россия томони ЕОИИда кўпинча бир томонлама қарорлар қабул қилиб, айрим қоидаларни бузганлигига эътибор қаратиб, шундай фикр билдирди: “Россия каби давлат ўз манфаатлари йўлида баъзан ЕОИИ қоидаларини бузган тақдирда ҳам, Ўзбекистон ва Тожикистон давлатлари иттифоққа қўшилса, ташкилот ичидаги Марказий Осиё давлатларининг вазни ортади ва аъзо давлатларнинг қоидабузарлигини камайтириш мумкин бўлади”. Мен бу фикрни бироз тўғрилаган ҳолда шундай деган бўлардим: бу ҳолда МО давлатларининг вазни ортмайди, аксинча камаяди, чунки улар бу ташкилотга олдин ўзининг иттифоқини тузмасдан туриб қўшилган бўлади. Яъни, бошқача айтганда, улар олдин ўзининг хатто 1991-йилда ўзлари эълон қилган интеграцион бирлашмасини тузишга ожиз бўлиб, энди эса буюк давлат соясида бирлашган бўлиб кўринади.\nШунинг учун Ўзбекистон бошқа Марказий Осиё мамлакатлари билан аввало ўз минтақавий бирлашмасини тиклашни устувор вазифа деб белгилаши лозим. Бу вазифа аниқ, Ўзбекистоннинг ҳаётий манфаатига жавоб берувчи энг биринчи вазифадир. Қолаверса, Ўзбекистон Президенти Шавкат Мирзиёев Марказий Осиёни Ўзбекистоннинг ташқи сиёсатида устувор йўналиш деб белгилаган.\nШу ўринда бугун энг долзарб вазифа бу узоқ кутилган МО давлатлари раҳбарларининг навбатдаги учрашувини ўтказишдан иборат. Балки мана шу учрашувда улар агар бошқа масалалар қаторида айнан ЕОИИга нисбатан умумий муносабатларини ишлаб чиқса, бугунги кунда энг катта ютуқ шу бўлар эди. Агар Ўзбекистон ЕОИИга кирса, Россия “бир ўқ билан иккита қуённи ўлдирган” бўлади, чунки Ўзбекистонни кўрган Тожикистон хам ўзини ёлғизланиб қолган деб ҳис этган ҳолда, узоқ ўйламасдан Иттифоққа аъзо бўлишга қарор қилади.\nМО мамлакатлари ўз мустақиллигига эришган кундан бери ўтган сал кам 30 йил давомида минтақавий интеграцион лойиҳани амалга ошириш йўлида кўп ва жиддий ҳаракат қилишди. Бу йўлда йирик муваффақиятлар ҳам бўлди, сустлашиш, тўхташ ва йирик муаммолар ҳам бўлди. Лекин энг ноҳуш дамларда ҳам бу ўлка ягона минтақа сифатида доим ўзини эслатиб турди ва турли салбий тенденциялар минтақа ривожининг ички қонуниятлари туфайли босилиб ва бартараф этилиб келди. 2018-йил март ойида 10 йилдан ортиқ танаффусдан сўнг МО раҳбарлари яна ўз учрашувларини тиклади. Демак, Марказий Осиё бор, бу соҳта тушунча эмас, айримлар ўйлагандек. Биз хозир сиёсий иродани, иқтисодий салоҳиятимизни, маънавий кучимизни, мамлакатимизнинг тарихий обрўсини, вақтимизни МОга кўпроқ бағишласак, аминманки, бу энг тўғри стратегик танлов бўлар эди.


Муҳаммад ибн Исмоил ал-Бухорий раҳимаҳуллоҳнинг ”Саҳиҳи Бухорий” ҳадислари тўпламли 4 жилдли янги кўринишида нашр этилди.\nҲадис илмида мўъминлар амири, дунё имоми каби юксак ва шарафли номларга сазовор бўлган муҳаддислар султони ал-Бухорийнинг ушбу асарлари, Куръони каримдан кейинги ўринда турувчи мўътабар манба саналади.\nMahsulot sonini ko’rsating 1 dona - 750 000 so’m 2 dona - 1 477 500 so’m 3 dona - 2 195 000 so’m 4 dona - 2 912 500 so’m 5 dona - 3 630 000 so’m 6 dona - 4 347 500 so’m 7 dona - 5 065 000 so’m 8 dona - 5 782 500 so’m 9 dona - 6 500 000 so’m 10 dona - 7 217 500 so’m 11 dona - 7 935 000 so’m 12 dona - 8 652 500 so’m 13 dona - 9 370 000 so’m 14 dona - 10 087 500 so’m 15 dona - 10 805 000 so’m\nҲадис илмида мўъминлар амири, дунё имоми каби юксак ва шарафли номларга сазовор бўлган муҳаддислар султони Имом Бухорийнинг “Ал-Жомеъ ас-саҳиҳ” китоби ҳадис тўпламлари ичида энг ишончли тўплам экани олимлар томонидан эътироф этилган. Ислом дунёси уламолари бу тўплам Аллоҳ таоло инсониятни ҳидоятга бошлаш учун нозил қилган Қуръони Каримдан кейинги энг ишончли китоб эканини таъкидлашган. "Саҳиҳи Бухорий" китобида Ал-Жомиъ ас-Саҳиҳнинг ўзбек тилига қилинган таржимаси келтирилган. Энди Муҳаммад ибн Исмоил ал-Бухорий раҳимаҳуллоҳнинг ”Саҳиҳи Бухорий” ҳадислари тўпламли 4 жилдли янги кўринишида нашр этилди.


Карьера қилиш учун 8 муҳим қоида - 17 Октября 2016 - www.SheJoT.CoM\nГлавная » 2016 » Октябрь » 17 » Карьера қилиш учун 8 муҳим қоида\nКарьера қилиш учун 8 муҳим қоида\n1. «Ишим битса, бас», деманг\nҲамиша ҳар бир топшириқни тез ва сифатли қилиб бажаришга ҳаракат қилинг. Муҳим ишларни иккинчи даражалисидан фарқлашни ўрганинг.\n2. «Мени буни тушунмайман», дея ишдан бош тортманг\nНафақат ўз соҳангиз, балки унга яқин ва боғлиқлиги бор соҳаларни ҳам ўзлаштириш лозим. Шунда профессионал ходимга айланасиз. Бунинг учун ахборотларга эътиборли бўлинг, махсус курсларга қатнашинг.\nЎзингизнинг у ёки бу йўналишда чуқур билимга эгалигингизни исботламоқчи бўлсангиз, ҳар хил каналлардан олинган айнан бир маълумотни таҳлил қилиб, ўрганинг. Бу янги ғоялар манбаини яратади. Бирор бир йиғилишда ростдан ҳам қизиқарли деб ҳисобланган ғоянгизни раҳбариятга билдиринг. Уни равон тилда, аниқ ва қисқа баён қилинг. Ҳа, айтганча, ўз фикрингизни ҳимоялашни ўрганинг! Бу хусусият хизмат пиллапоясидан тез кўтарилишни истайдиганлар учун, айниқса, муҳим.\n4. Аввал ўйланг, кейин сўйланг\nОдамларни тинглашни ўрганинг ва ҳар биридан ижобий жиҳат изланг. Мақтовларга сахий бўлинг, танқид қилишга шошилманг. Фикрингизни билдиришдан олдин уни яхшилаб элакдан ўтказинг.\n5. Режа асосида ишланг!\nДастлаб қисқа муддатда эришишингиз керак бўлган мақсадларни ёзинг. Сўнгра 4-5 йилдан кейин ўзингизни қандай мартабада кўрмоқчилигингизни тасаввур қилинг ва сизнингча бунга қандай йўл орқали эришиш мумкинлигини ёзинг. Қоғозга туширганларингиз ҳақиқатга қанча яқин бўлса, шунча яхши.\n6. Баҳоналардан узоқ юринг\nРаҳбарият бирор топшириқ юклаганда ёки оддий иш куни «охирги пайтлар кайфиятим йўқ», «оилам нотинч» каби важларни келтирманг. Бу иш сифатига салбий таъсир кўрсатади. Ва атрофдагиларнинг сизга бўлган ишончини сўндиради.\n7. Ўз устингизда ишланг\nХатоларингизнидан тўғри хулоса чиқаринг, иккинчи марта такрорламанг. Янги ғоялар учун китоблар ўқинг, изланинг. Бўш вақтларингизни керакли маълумотлар тўплаш билан ўтказинг.\nЎзингизга, билим ва тажрибангизга ҳамда атрофдагиларнинг сизга бўлган ижобий муносабатига ишонч билан олға қадам ташласангиз, барча ишни уддалайсиз.


Самарқанд шаҳридаги “Мўъжиза” амфитеатрида байрам тантаналари бўлиб ўтди - zarnews.uz\nСамарқанд шаҳридаги “Мўъжиза” амфитеатрида байрам тантаналари бўлиб ўтди\nДавлатимиз мустақиллигининг 28 йиллиги асосий байрам тантаналари Самарқанд шаҳридаги “Мўъжиза” амфитеатрида бўлиб ўтди. Тадбирда вилоят фаоллари, зиёлилар, шаҳар ва туманлардан ташриф буюрган турли соҳа ҳамда кенг жамоатчилик вакиллари иштирок этди.\nВилоят ҳокими Э.Турдимов йиғилганларни энг улуғ, энг азиз байрам билан табриклади. Вилоят ҳокими бу йилги байрам «Шарқ тароналари» халқаро мусиқа фестивали тантаналарига уланиб кетганлиги, фестивалда давлатимиз раҳбарининг нутқ сўзлаши, қадимий юртимиз ва унинг маърифатли халқи шаънига айтган илиқ сўзлари ҳар бир самарқандлик қалбига ғурур бағишлашини қайд этди.\n- Бугунги байрамнинг биз учун аҳамияти шундаки, Президентимизнинг фармонига кўра «Нуроний» жамғармаси вилоят бўлими раҳбари Ҳасан Нормуродовга «Ўзбекистон Қаҳрамони» унвони берилди, - деди вилоят ҳокими. - Бу унвон давлатимиз раҳбарининг вилоятимиз салоҳиятига, ижтимоий муҳитига эътибори ва эътирофидир.\nҚайд этилганидек, мамлакатимиздаги бунёдкорлик, жўшқинликнинг асосий сабаби бу - энг аввало, мустақиллик берган ҳуқуқ ва эркинликлар ҳамда барча соҳаларда амалга оширилаётган оқилона ислоҳотлар самарасидир.\nМисол учун, шу йилнинг ўзида вилоятимизда турли манбалар ҳисобидан 540 ўринли янги мактаб қурилди, 10 минг 992 ўринга мўлжалланган 34 та мактаб реконструкция қилинди, 15 та мактаб мукаммал таъмирланди.\nБолаларни мактабгача тарбия муассасаларига қамраб олиш борасидаги ишларни ҳам алоҳида эътироф этиш мумкин. Хусусан, йил бошидан буён шаҳар ва туманларда 931 та болалар боғчалари қуриб, фойдаланишга топширилди. Қишлоқларда 500 дан зиёд уй-боғчалари очилди. Йил охиригача қишлоқ ва шаҳарларда яна 109 та давлат-хусусий шериклик асосида, 453 та оилавий ва 42 та нодавлат мактабгача таълим муассасалари очилади. Шу тариқа болаларни боғчаларга қамрови 51,6 фоизга етказилади.\nВилоятимизда ёшларнинг илм олиши учун кенг имкониятлар яратилди. Хусусан, «Ипак йўли» халқаро туризм ва Самарқанд ветеринария медицинаси институтларидан кейин Самарқандда Тошкент иқтисодиёт университети, Тошкент давлат аграр университети, шунингдек, Россия жисмоний тарбия, спорт ва туризм университетининг филиаллари очилди.\nБундан ташқари, коммунал хизмат кўрсатиш соҳасида ҳам бир қатор ижобий ўзгаришлар амалга оширилмоқда. Бу борада биргина ичимлик суви масаласида олиб борилаётган ишларнинг ўзи кўрсатилаётган коммунал хизматлардан одамларни рози қилиш асосий диққат-эътибор марказида эканлигини исботлайди.\nЖумладан, жорий йилда аҳолининг ичимлик сув таъминотини яхшилаш мақсадида барча манбалар ҳисобидан 156,4 миллиард сўм ва хорижий кредит маблағлари ҳисобидан 85,4 миллион АҚШ доллари эвазига 262 та объектда ичимлик ва оқова сув тармоқлари қурилиш-монтаж ишлари амалга оширилмоқда.\nТадбирда вилоятимиз ва пойтахтдан келган санъаткорларнинг концерт дастури намойиш этилди.\nУргут тумани Мирзабоғлон-Чеп маҳалласида байрам тантаналари\nНега байрам шукуҳи сезилмаяпти?\nМустақиллик, таълим, ислоҳотлар ва муваффақият сари


“Ал-Қоида” Қирғизистонда пул ювиш билан шуғулланган\n15 май 2021, Тошкент вақти: 21:52\nҚирғизистон молия разведкаси “Ал-Қоида” террорчилик гуруҳи вакиллари мамлакат ҳудудида пул ювиш билан шуғуллангани тўғрисидаги маълумотларни аниқлади.\nМолия разведкасининг билдиришича, бу борада 30 ҳолат аниқланиб, тергов учун Миллий хавфсизлик хизматига ўтказиб берилган. 15 февраль куни эса “Ал–Қоида”нинг Қирғизистонда пул ювиш билан шуғулланган вакилларидан яна бири аниқланган ва халқаро қидирувга берилган. Шундан келиб чиқиб, Қирғизистон парламенти бир қатор қонунларга “терроризмни молиялаш” ва “пул ювиш” тушунчасини киритмоқчи.\n“Агар бу ўзгартиш қабул қилинса, молия разведкаси банклардаги шубҳали ҳисоблар тўғрисида маълумот олиш имкониятига эга бўлади. Бу моддаларнинг қонунларимизда қайд этилмагани молия разведкаси ахборотида айтилган вазиятнинг юзага келишига сабаб бўлмоқда”,- деди парламент расмийси Олмосбек Абитов.


Улар бизни сабримизни синашаяпди!.. – euroasia.me\nУлар бизни сабримизни синашаяпди!..\nPosted on 12.04.2021, 15:03 by Euro Asia\nЖавоб жуда қаттиқ бўлади Ва улар киприкларини пир пиратишга улгуришмайди. Бизга қарши қўлланилаётган фитналар суякка бориб етди. Энди, чидашнинг имкони қолмади…\nЭроннинг Натанз шаҳридаги ядро иншоотига қилинган ҳужум ортида Исроил турибди ва унинг вазифаси Теҳрон ядровий битими бўйича музокараларни тўхтатиш. Бу ҳақда Эрон ташқи ишлар вазири Муҳаммад Жавад Зариф айтиб ўтди, деб хабар беради IRNA.\n“Сионистлар Эрон халқига қарши репрессив санкцияларни бекор қилишдаги муваффақиятларини кўра олишмаяпди, шу боисдан қасос олмоқчи, аммо биз бунга йўл қўймаймиз. Биз сионистларнинг ўзига қарши чоралар кўрамиз », – дея таъкидлади вазир. Унинг таъкидлашича, Исроилга жавоб янада “илғор технологиялар қўлланилади”.\nЗариф, шунингдек, Теҳрон объектлар ва ядро соҳасидаги олимларни ҳимоя қилиши кераклигини таъкидлади. Шу билан бирга, “Эрон элитаси ва халқи сионистик режим томонидан яратилган ҳийла-найранг тузоғига тушиб қолишидан эҳтиёт бўлишлари керак”, дея қўшимча қилди у.\nАввалроқ Исроилнинг Эрон ядро иншоотига қилинган ҳужумга алоқадорлиги АҚШда аноним равишда тасдиқланган эди. Эрон вице-президенти Али Акбар Солиҳи воқеани “ядровий терроризм акти” деб атади.\nАвария Натанз ядро уранини бойитиш корхонасида 11 апрел куни содир бўлган. Атом энергияси ташкилоти ушбу ҳодиса электр энергиясини тақсимлаш билан боғлиқлигини айтди. Кейинчалик маълум бўлишича, ядровий иншоотдаги катта портлаш уранни бойитадиган сантрифугаларни қувват билан таъминлайдиган яхши ҳимояланган ички электр тизимини вайрон қилган. Баъзи хабарларга кўра, воқеа Эроннинг уранни бойитиш қобилиятига жиддий зарба берган: объект тўққиз ой ичида нормал иш ҳолатига келиши мумкин.\nСобиқ бош вазир юзлаб одамларнинг ўлимида айбланмоқда\nЗарина, эрга тегишга Москва шаҳар ҳокимидан бошқаси қуриб қолганмиди?!


БОЛАНИ ИССИҚ УРИШИДАН АСРАНГ — manzur.uz\nЁз фаслида қуёшнинг тўғридан-тўғри нурлари остида дала, чўлда юрганда одам ҳаддан зиёд исиб кетиши натижасида иссиқ уриши кузатилади.\nmanzur.uz / 12.08.2019 58\nШунингдек очиқ сув ҳавзасида чўмилиш, иммунитетни кўтариш мақсадида қуёшда тобланган вақтда ҳам иссиқ уриши мумкин.\nАксарият ота-оналар болада иссиқ уриши аломатларига эътибор қаратмайдилар. Бироқ бу жиддий муаммо бўлиб, илк аломатлари оддий ҳолсизлик, чарчоқ каби бўлгани учун одамлар уни назар-писанд қилмайди.\nОфтоб уриши – узоқ вақт баланд ҳарорат таъсир қилиши оқибатида танада иссиқлик бошқаруви жараёнларининг издан чиқишидир. Бу ҳолат нафақат болаларда, балки катталарда ҳам бир қатор нохушликларга сабаб бўлади.\nЁш болалар ва чақалоқлар организмида иссиқликни бошқариш тизими яхши шаклланмагани учун улар иссиқ уришига чидамсиз бўлишади. Уларни кўп баланд бўлмаган ҳароратда ҳам иссиқ уриб, жиддий асоратларга сабаб бўлиши мумкин. Тили чиқммаган болалар ўз ҳолатини тушунтириб беролмагани учун улардаги иссиқ уришини даволашда қийинчилик туғдиради. Аммо ота-оналар айрим аломатларидан буни билиб олишлари мумкин:\nБу аломатлар ҳар доим ҳам иссиқ уришидан далолат бермайди. Шунинг учун болажонларни иложи борича иссиқда олиб юрмаслик, қуёш нуридан эҳтиёт қилиш, агар бирон нохушлик пайдо бўлса иложи борича тезроқ шифокор қабулига олиб бориш зарур.\nКичкинтойни иссиқ қурмасин десангиз ушбу маслаҳатларга амал қилинг\nБола иссиқ кунда сояда бош кийимсиз юрса уни офтоб урмайди аммо иссиқ уриши мумкин. Болани иссиқда кўчага олиб чиқманг.\nТер ажралиши танани совитади. Терлаган танани иссиқ урмайди. Шу боис оналар болага тер шимадиган, намлик тез буғланиб кетадиган табиий толали кийим кийдириши керак.\nТор кийимда ҳаво айланмайди. Танадан иссиқлик тез чиқиб кетиши учун кийим кенгроқ бўлиши лозим.\nЖисмоний ҳаракатда иссиқ ажралиб чиқади. Ҳаво иссиқ бўлганда бола кўп югурмаслиги зарур.\nКам сув ичиш иссиқ уришига сабаб бўлади.\nТери ости ёғ қавати кўп бўлса одамда тер ажралиши қийинлашади. Демак семизлик иссиқ уришига сабаб бўлади.\nИссиқ ҳароратда автомобилга узоқ қолиб кетиш ҳам иссиқ уришига сабаб бўлиши мумкин.\nИссиқ уриши аломатлари\nБу ҳолат турли оғирликда бўлиши мумкин: енгил кўринишида бош оғриши, юрак уриши тезлашиши, нафас қисиши, кўз қорачиғи кенгайиши кузатилади; ўрта оғирликдаги турида кучайиб борувчи оғриқ, кшнгил айниши, қусиш, тери қизариши, ҳарорат кўтарилиши, ҳаракатсизлик, қисқа муддатли хушдан кетиш содир бўлиши мумкин; хушини йўқотиш, кома, тутқаноқ тутиши оғир турдаги иссиқ уришидан далолат беради. Бу вақтда психомотор қўзғалиш, кўзга бир нима кўриниши, тил тутилиши ҳам кузатилиши мумкин. Бунда тана ҳарорати 40 дан баланд бўлиб, нафас юзаки бўлиши, юрак уриши сустлашиши мумкин.\nҚандай қилиб биринчи ёрдам кўрсатилади?\nБолани соя жойга ўтказиб ётқизиш, елпиш;\nқайт қилганда қусуқ томоғига тиқилиб қолмаслиги учун боланинг бошини ён томонга қаратиб ушлаш;\nустки кийимини ечиш;\nоз-оз тузли сув ичириб туриш;\nпешанаси ва энсасига нам латта қўйиш;\nтанасини ҳўллаб артиш;\nчақалоқни нам чойшаб ёки сочиқ билан ўраш;\nболани иссиқ урмаслиги учун фақат тонгда ва кун ботганда кўчага олиб чиқиш;\nкўп сув бериш;\nенгил кийимлар кийинтириш.\nШаҳризода ОТАБОЕВА тайёрлади\nДарахтларни сақлашнинг ажойиб усули


Пентагон Россиядан 18 дона РД-180 ракета двигатели сотиб олади\n10:10 / 09.04.2016\nАҚШ мудофаа вазири ўринбосари Роберт Уоркнинг берган баёнотига кўра, Пентагон Россиядан Америка ҳарбий сунъий йўлдошларига ўрнатиладиган РД-180 русумли ракета моторларини харид қилиши лозим. Бу савдо яқин олти йил ичида амалга оширилиши керак, деб хабар қилмоқда Reuters.\nАҚШ Конгресси эса, Қримнинг Россияга қўшилгани сабабли, РД-180 двигателларидан 2019 йилдан кейин фойдаланишни таъқиқлаган.\nСенатнинг қуролли кучлар масалалари бўйича қўмитаси раиси сенатор Жон Маккейн ўз навбатида, гарчи РД-180 Atlas V ракеталарини учиришда муҳимлигига қарамай, ундан фойдаланишни тўхтатиш лозимлигини таъкидламоқда.\nУнинг айтишича, Украинадаги воқеалар сабабли АҚШ санкциялар рўйхатига киритилган икки нафар россиялик "Роскосмос" раҳбарларидан бўлган. Маълумки, ушбу ташкилот ҳам РД-180ни ишлаб чиқарилишига бевосита алоқаси бор.\nБундан аввал, Америка мудофаа вазирлиги Aerojet Rocketdyne ва United Launch Services компаниялари билан РД-180 ўрнини боса оладиган ракета двигателлари ишлаб чиқариш бўйича шартнома имзолаган эди.